open-index/open-wikipedia-markdown huggingface dataset:
জাফর ইবনে আবি তালিব

**জাফর ইবনে আবি তালিব** () ছিলেন আলি ইবনে আবি তালিবের ভাই এবং প্রাথমিক পর্যায়ের ইসলাম গ্রহণকারী সাহাবা। আবিসিনিয়ায় হিজরতকারী সাহাবাদের মধ্যে তিনি একজন ছিলেন এবং নাজাশির ইসলাম সম্পর্কিত প্রশ্নের উত্তর তিনি বাকি সাহাবাদের পক্ষ থেকে প্রদান করেন। মুতাহ'র যুদ্ধে তিনি শহীদ হন। তাঁর উপাধি ছিলো "আবুল মাসাকিন বা গরীবদের পিতা"। 

## প্রাথমিক জীবন
জাফর ছিলেন আবু তালিব ইবনে আবদুল মুত্তালিব এবং ফাতিমা বিনতে আসাদের তৃতীয় পুত্র। এভাবে তিনি মুহাম্মাদের চাচাতো ভাই হন। তার অন্য দুই বড় ভাই ছিলেন তালিব  এবং আকিল। তার ছোট ভাই ছিলেন, আলি এবং তুলাইক। তার ভগ্নিদের মধ্যে রয়েছেন, ফাখিতা, জুমানা এবং রাইতা।

আরব্য রীতি অনুসারে আব্বাস ইবনে আব্দুল মুত্তালিব জাফরকে লালন-পালন করার দায়িত্ব নিয়েছিলেন।

জাফর প্রথমদিকে ইসলাম গ্রহণকারীদের একজন। তিনি আসমা বিনতে উমায়েসকে বিয়ে করেন, যিনি ৬১৪ বা ৬১৫ সালে ইসলাম গ্রহণ করেছিলেন।

## তথ্যসূত্র

বিষয়শ্রেণী:পুরুষ সাহাবা
বিষয়শ্রেণী:৭ম শতাব্দীর আরব ব্যক্তি
বিষয়শ্রেণী:৬২৯-এ মৃত্যু
বিষয়শ্রেণী:যুদ্ধে নিহত মধ্যযুগীয় আরব
বিষয়শ্রেণী:মুসলিম সাধক
বিষয়শ্রেণী:সাহাবা
বিষয়শ্রেণী:বনু হাশিম
আল-মুনতাসির

**আবু জাওর মুহাম্মদ** (; ৮৩৭ – ২৫ জুন ৮৬২) (**আল মুনতাসির বিল্লাহ** নামে অধিক পরিচিত) (, "He who triumphs in God") ছিলেন ১১শ আব্বাসীয় খলিফা। তিনি ৮৬১ থেকে ৮৬২ সাল পর্যন্ত শাসন করেন। তার পক্ষে তুর্কি গোষ্ঠীর সমর্থন ছিল।

## গ্রন্থপঞ্জি
* 
* 
* William Muir, The Caliphate: Its Rise, Decline, and Fall.''

বিষয়শ্রেণী:৮৩৭-এ জন্ম
বিষয়শ্রেণী:৮৬২-এ মৃত্যু
বিষয়শ্রেণী:৯ম শতাব্দীর আব্বাসীয় খলিফা
বিষয়শ্রেণী:আরব মুসলিম
বিষয়শ্রেণী:গ্রীক বংশোদ্ভূত আরব
বিষয়শ্রেণী:আব্বাসীয় খলিফার পুত্র
প্যারাবন শিসমার

**প্যারাবন শিসমার** (), (দ্বিপদ নাম: *Pachycephala cinerea*) হচ্ছে  Pachycephalidae পরিবারের একটি পাখি। এটি ভারত, থাইল্যান্ড, ফিলিপাইন, মায়ানমার, মালয়েশিয়া, বাংলাদেশ এবং দক্ষিণ পূর্ব এশিয়ার অন্যান্য দেশ পর্যন্ত বিস্তৃত।

বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনানুসারে রক্ষিত বন্যপ্রাণীর তালিকায় তফসিল-১ অনুযায়ী এ প্রজাতিটি সংরক্ষিত।

## তথ্যসূত্র

* BirdLife International 2004.  Pachycephala grisola .   2006 IUCN Red List of Threatened Species.   Downloaded on 26 July 2007.

বিষয়শ্রেণী:বাংলাদেশের পাখি
বিষয়শ্রেণী:এশিয়ার পাখি
বিষয়শ্রেণী:১৮৭৪-এ বর্ণিত প্রাণী
বিষয়শ্রেণী:দক্ষিণ-পূর্ব এশিয়ার পাখি
বিষয়শ্রেণী:১৮৪৭-এ বর্ণিত পাখি
বিষয়শ্রেণী:অ্যাডওয়ার্ড ব্লাইদ কর্তৃক নামকরণকৃত ট্যাক্সা
কিউপ্রাস সালফাইড

**কিউপ্রাস সালফাইড** বা **কপার (I) সালফাইড** এক ধরনের কপার সালফাইড, যা কপার এবং সালফার দ্বারা গঠিত একটি রাসায়নিক যৌগ। এটির রাসায়নিক সংকেত **Cu<sub>2</sub>S**। এটা খনিজ ক্যালকোসাইট হিসাবে প্রকৃতিতে পাওয়া যায়।

## প্রস্তুতি এবং প্রতিক্রিয়া
কপারকে সালফার বাষ্প অথবা H2S এর মধ্যে অতিমাত্রায় উত্তপ্ত করে Cu2S প্রস্তুত করা যায়। কপার পাউডার গলিত সালফারের সাথে সহজে বিক্রিয়া করে খুব দ্রুত Cu2S উতৎপাদন করে, যেখানে কপারের ক্ষুদ্র বড়ি ক্ষেত্রে অনেক বেশি তাপমাত্রা প্রয়োজন। Cu2S অক্সিজেনের সঙ্গে বিক্রিয়া করে SO2 তৈরি করে:
:2 Cu2S + 3 O2 → 2 Cu2O + 2 SO2

কপার উৎপাদনে গলিত কপার সালফাইডের দুই তৃতীয়াংশ জারিত হয়ে উরে যায়, এবং Cu<sub>2</sub>O অবশিষ্ঠ Cu2S এর সঙ্গে প্রতিক্রিয়া করে Cu ধাতু উৎপন্ন করে:
: Cu2S + 2 Cu2O → 6 Cu + SO2
## গঠন
Cu2S এর দুইটি গঠন রয়েছে, একটি নিম্ন তাপমাত্রার মনোক্লিনিক গঠন ("নিম্ন ক্যালকোসাইট") যার একটি একক কোষে ৯৬টি কপার পরমাণুর সহিত একটি জটিল কাঠামো আছে, অন্যটি ষড়্ভুজাকার গঠন যা ১০৪° সে এর অধিক তাপমাত্রায় স্থিতিশীল.।

## আরও দেখুন
*কপার সালফাইড সকল কপার সালফাইডের একটি পরিদর্শন
*কপার মনোসালফাইড, CuS
*ক্যালকোসাইট
*Djurleite

## তথ্যসূত্র

বিষয়শ্রেণী:কপার যৌগ
বিষয়শ্রেণী:সালফাইড
বিষয়শ্রেণী:সালফার যৌগ
বিষয়শ্রেণী:খনিজ সালফাইড
সামারার নৈরাজ্য

**সামারার নৈরাজ্য** দ্বারা আব্বাসীয় খিলাফতের ৮৬১-৮৭০ খ্রিষ্টাব্দের সময়কে বোঝানো হয়। এসময়ের মধ্যে অভ্যন্তরীণ অস্থিতিশীলতা বিরাজ করছিল এবং মোট চারজন খলিফার পরিবর্তন হয়। খলিফারা বিভিন্ন বিদ্রোহী সামরিক গোষ্ঠীর হাতের পুতুলে পরিণত হন। নামটি তৎকালীন রাজধানী সামারা থেকে এসেছে। ৮৬১ সালে খলিফা আল মুতাওয়াক্কিল তার তুর্কি রক্ষীর হাতে নিহত হলে এই সময়ের সূচনা হয়। তার উত্তরসুরি আল মুনতাসির ছয় মাস শাসন করেন। ধারণা করা হয় যে তার তুর্কি সেনাপ্রধান তাকে বিষপ্রয়োগ করেছিলেন। তার পরে আল মুসতাইন খলিফা হন। তুর্কি সেনা নেতৃত্বের মধ্যে বিভক্তির কারণে তিনি ৮৬৫ সালে বাগদাদে চলে যেতে সক্ষম হন। এসময় কিছু তুর্কি সেনাপ্রধান ও তাহিরিরা তাকে সাহায্য করে। কিন্তু তুর্কি সেনাদের বাকি অংশ আল মুতাজকে নতুন খলিফা নির্বাচন করে এবং বাগদাদ অবরোধ করে। মুসতাইনকে বহিষ্কার ও পরে হত্যা করা হয়। আল মুতাজ সক্ষম ও শক্তিশালী ছিলেন। তিনি তার সামরিক প্রধানদের নিয়ন্ত্রণের চেষ্টা করেন এবং সেনাবাহিনীকে বেসামরিক প্রশাসনের বাইরে রাখতে উদ্যোগী হন। এসময় তার নীতির বিরোধিতা করা হয়েছিল। ৮৬৯ সালের জুলাই মাসে তাকেও ক্ষমতাচ্যুত ও হত্যা করা হয়। তার উত্তরসুরি আল মুহতাদিও খলিফার কর্তৃত্ব শক্তিশালী করার উদ্যোগ নেন কিন্তু ৮৭০ সালের জুন মাসে তাকেও হত্যা করা হয়। মুহতাদির মৃত্যু ও আল মুতামিদের ক্ষমতালাভের পর মুসা ইবনে বুগা কেন্দ্রীক তুর্কি অংশ খলিফার দরবারের প্রধান অংশ হয়ে উঠে। এর মাধ্যমে নৈরাজ্য সমাপ্ত হয়। পরবর্তী দশকগুলোতে খিলাফত অবস্থা উন্নয়নে সফল হলেও সামারার নৈরাজ্য অবস্থা আব্বাসীয় কেন্দ্রীয় শাসনকে বড় আকারের ক্ষতি সাধন করে।

## সূত্র
* 
* 
* 

বিষয়শ্রেণী:আব্বাসীয় খিলাফত
বিষয়শ্রেণী:মুসলিম গৃহযুদ্ধ
বিষয়শ্রেণী:আব্বাসীয় খিলাফতের অধীন ইরাক
বিষয়শ্রেণী:সামারা
বিষয়শ্রেণী:এশিয়ার রাজ্য এবং জনগণ জড়িত উত্তরাধিকার যুদ্ধ
তুমি স্বপ্ন তুমি সাধনা

**তুমি স্বপ্ন তুমি সাধনা** বাংলাদেশী পরিচালক শাহাদাত হোসেন লিটন পরিচালিত হৃদয়ভাঙ্গা প্রেমকাহিনি। প্রধান চরিত্রে অভিনয় করেছেন  শাকিব খান, অপু বিশ্বাস, অমিত হাসান। এটি ১৯৮৬ সালে মুক্তিপ্রাপ্ত চলচ্চিত্র *[[নিষ্পাপ]]* এর পুন:নির্মাণ।

## গল্প

## অভিনয়
* শাকিব খান
* অপু বিশ্বাস
* অমিত হাসান
* নিফা
* আনোয়ারা
* মিশা সওদাগর
* অমল বোস
* কাবিলা
* আমীর সিরাজী
* নাসরিন

## কর্মকর্তা
* **প্রযোজক:** অনুপম
* **গল্প:** আব্দুল্লাহ জহির বাবু
* **চিত্রনাট্য:** আব্দুল্লাহ জহির বাবু
* **পরিচালক:** শাহাদাত হোসেন লিটন
* **সংলাপ:** শাহাদাত হোসেন লিটন
* **চিত্রগ্রাহক:** মজনু
* **সম্পাদনা: [[তৌহিদ হোসেন চৌধুরী]]**
* **সঙ্গীত পরিচালক:** আহমেদ ইমতিয়াজ বুলবুল ও আলী আকরাম শুভ
* **গীতিকার:** আহমেদ ইমতিয়াজ বুলবুল ও কবির বকুল
* **পরিবেশক:** সিনেকম প্রডাকশন্স

## সঙ্গীত
এই ছবিতে সঙ্গীত পরিচালনা করেছেন আহমেদ ইমতিয়াজ বুলবুল ও আলী আকরাম শুভ।

### সাউন্ডট্র্যাক
{| border="3" cellpadding="4" cellspacing="0" style="margin: 1em 1em 1em 0; background: #f9f9f9; border: 1px #aaa solid; border-collapse: collapse; font-size: 95%;"
|- bgcolor="#CCCCCC" align="center"
! ক্রম !! গান !! কণ্ঠ !! অভিনয়ে !! মন্তব্য
|-
|১
|তুমি আমার জীবন
| এস আই টুটুল
|শাকিব খান
|
|-
|২
|আমার জীবন নায়ে বন্ধু
|এস আই টুটুল ও কনক চাঁপা
|শাকিব খান ও অপু বিশ্বাস
|
|-
|৩
|আমি চিঠি লিখে
|মনির খান
|শাকিব খান
|
|-
|৪
|তুমি পাশে থাকলে
|অ্যান্ড্রু কিশোর  ও কনক চাঁপা
|অমিত হাসান ও অপু বিশ্বাস
|
|-
|৫
|কি দিয়ে কি দিয়ে বন্ধু
|মনির খান ও কনক চাঁপা
|শাকিব খান ও অপু বিশ্বাস
|
|-
|৬
|আমার জীবন নায়ে বন্ধু
|এস আই টুটুল
|
|
|-

## তথ্যসূত্র

## বহিঃসংযোগ

বিষয়শ্রেণী:বাংলা ভাষার চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:২০০৮-এর চলচ্চিত্র
বিষয়শ্রেণী:২০০০-এর দশকের বাংলা ভাষার চলচ্চিত্র
বিষয়শ্রেণী:আহমেদ ইমতিয়াজ বুলবুল সুরারোপিত চলচ্চিত্র
বিষয়শ্রেণী:আলী আকরাম শুভ সুরারোপিত চলচ্চিত্র
মহর

ইসলামে, **মহর** বা **মোহর (** ;  ; ) হল বিবাহের সময় কনের দাবিকৃত অর্থ বা সম্পদ, যা বর বা বরের পিতার পক্ষ থেকে কনেকে প্রদান করতে হয়। এটি প্রদান করা বাধ্যতামুলক। মহরের মাধ্যমেই পুর্ণাঙ্গ বিয়েকে বৈধ করা হয়। প্রাচীন আরবে যৌতুক দেয়ার প্রথা চালু ছিল, নবুয়াত প্রাপ্তির পর মুহাম্মদ (সাঃ) আল্লাহ তায়ালার নির্দেশে যৌতুক প্রথাকে নিষিদ্ধ করে আবশ্যক দেনমহরপ্রথা চালু করেন। ইসলামে মহরের কোন সীমারেখা নেই। যা বরের আর্থিক অবস্থার উপর নির্ভর করে নির্ধারণ করা হয়।

পবিত্র কুরআনে আরো উল্লেখ আছে : 

আর নারীদের মধ্য থেকে সধবাদেরকে। তবে তোমাদের ডান হাত যাদের মালিক হয়েছে (দাসীগণ) তারা ছাড়া। এটি তোমাদের উপর আল্লাহর বিধান এবং এরা ছাড়া সকল নারীকে তোমাদের জন্য হালাল করা হয়েছে যে, তোমরা তোমাদের অর্থের বিনিময়ে তাদেরকে চাইবে বিবাহ করে, অবৈধ যৌনাচারে লিপ্ত হয়ে নয়। সুতরাং তাদের মধ্যে তোমরা যাদেরকে ভোগ করেছ তাদেরকে তাদের নির্ধারিত মোহর দিয়ে দাও। আর নির্ধারণের পর যে ব্যাপারে তোমরা পরস্পর সম্মত হবে তাতে তোমাদের উপর কোন অপরাধ নেই। নিশ্চয় আল্লাহ মহাজ্ঞানী, প্রজ্ঞাময় — Rawai Al-bayan কুরআন ৪:২৪  

তোমরা নারীদেরকে দাও তাদের মোহর খুশিমনে। এরপর তারা যদি স্বেচ্ছায় স্বাগ্রহে ছেড়ে দেয় কিছু অংশ তোমাদের জন্য তাহলে তা স্বাচ্ছন্দে ভোগ কর। 

রাসূল (সাঃ) বলেছেন, বিবাহের সবচেয়ে বড় শর্ত হল মোহর। মিশকাতুল মাসাবিঃ ৩১৪৩

রাসূল সাল্লাল্লাহু আলাইহি ওয়া সাল্লাম এর যুগে দেনমোহরের কিছু উদাহরণ:

রাসূল (সাঃ) জনৈক ব্যক্তিকে মোহরানা বাবদ লোহার আংটি হলেও আনতে বলেন, তাতে অক্ষম হলে শুদ্ধভাবে কোরআন শিক্ষা দেয়ার কথা বলেন। মিশকাতুল মাসাবীহ ৩২০২

আবু হুরায়রা (রাঃ) বলেন, নবী সাল্লাল্লাহু আলাইহি ওয়াসাল্লামের যুগে আমাদের মোহর ছিল দশ উকিয়া (চার শ দিরহাম)। সুনানে নাসায়ী ৬/১১৭

আয়িশা (রাঃ) কে রাসূলুল্লাহ (সাঃ) এঁর মোহরানা সম্বন্ধে জিজ্ঞেস করলে তিনি বলেন, ‘বারো ঊকিয়া ও এক নাস্স।’ আমি বললাম, ‘নাস্স্’ কি? তিনি বললেন, এক ঊকিয়ার অর্ধেক।  সুনানে আবু দাউদ ২১০৫

তৎকালীণ সময়ে রুপার তৈরি মূদ্রাকে দিরহাম বলা হত। এক উকিয়া হচ্ছে- ৪০ দিরহাম। এক দিরহাম= ২.৩ গ্রাম রৌপ্য

সর্বনিম্ন সাড়ে আঠারো তোলা রৌপ্য বা কনের মতামত অনুযায়ী তার সমমূল্যের অর্থ বা সম্পদ কনেকে তার সম্মতি অনুযায়ী মোহর হিসেবে প্রদান করা যাবে। মোহর বাকি না রেখে যথাসাধ্য আদায় করতে বলা হয়েছে, যেনো কনের মহর প্রাপ্তি নিশ্চিত হয়।

**সতর্কতাঃ**
সাবধান! তোমরা নারীদের মোহর নির্ধারণে সীমালঙ্ঘন করো না। কারণ যদি তা দুনিয়ার মর্যাদার বস্তু হতো এবং আল্লাহর নিকট পরহেজগারীর বস্তু হতো, তবে তোমাদের চেয়ে নবী (সাল্লাল্লাহু ‘আলাইহি ওয়া সাল্লাম) হতে এর যোগ্যতম ব্যক্তি। অথচ তিনি তাঁর স্ত্রীদের কারো মোহর এবং তাঁর কন্যাদের কারো মোহর বারো ঊকিয়ার অধিক ধার্য করেননি। সুনানে আবু দাউদ ২১০৬
## আরও দেখুন
*স্ত্রীধন
*যৌতুক
*ইসলামে নারী
## তথ্যসূত্র

## বহিঃসংযোগ

বিষয়শ্রেণী:ইসলামে বিবাহ
বিষয়শ্রেণী:আরবি শব্দ ও বাক্যাংশ
বিষয়শ্রেণী:ইসলামি আইন
বিষয়শ্রেণী:ইসলামি পরিভাষা
উত্তর কামারপোল

**উত্তর কামারপোল** ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার ডায়মন্ডহারবার থানার অন্তর্গত একটি গ্রাম। এই গ্রামের উল্লেখযোগ্য পুরাকীর্তি হল রাধাকান্ত মন্দির ও লক্ষ্মীনারায়ণ মন্দির নামক দুইটি ভগ্নপ্রায় আটচালা মন্দির।

## রাধাকান্ত মন্দির
পশ্চিমমুখী আটচালা রাধাকান্ত মন্দির আনুমানিক ১৭৬৯ খ্রিষ্টাব্দে দেওয়ান দর্পনারায়ণ সরকার অর্ণব কর্তৃক প্রতিষ্ঠিত হয় বলে অণুমিত হয়। ২৩ ফুট X ৭ ফুট ১০ ইঞ্চি ত্রিখিলান অলিন্দযুক্ত এই মন্দিরের মাপ ৩০ ফুট ৪ ইঞ্চি X ২৭ ফুট ৬ ইঞ্চি এবং উচ্চতা প্রায় ৬০ ফুট। গর্ভগৃহের উত্তরের ঘরটি ভল্ট আকারের ছাদযুক্ত ও দক্ষিণের ঘরটি গম্বুজাকৃতি ছাদযুক্ত। মন্দির নির্মাণে ৮ ইঞ্চি X ৪ ইঞ্চি X ১.৫ ইঞ্চি মাপের নকশাযুক্ত পাতলা ইট ব্যবহৃত হয়েছে। এছাড়া মন্দিরের দেওয়ালে পোড়ামাটির পদ্ম, সূর্যমুখী ও গাছের অলঙ্করণ পরিলক্ষিত হয়।

## লক্ষ্মীনারায়ণ মন্দির
রাধাকান্ত মন্দিরের পেছনে দক্ষিণমুখী আটচালা ২৬ ফুট ৩ ইঞ্চি X ২৪ ফুট ৬ ইঞ্চি X ৫০ ফুট আয়তনের লক্ষ্মীনারায়ণ মন্দির অবস্থিত। ব্রতীন্দ্রনাথ মুখোপাধ্যায় ও মীনা ঘোষ বাংলা হরফে সংস্কৃত ভাষায় রচিত পোড়ামাটির প্রতিষ্ঠালিপির পাঠোদ্ধার করেন। লিপিটি নিম্নরূপ

এই লিপি থেকে জানা যায় যে, শ্রীজগমোহন ১৭০৪ শকাব্দে বা ১৭৮২ খ্রিষ্টাব্দে এই মন্দির নির্মাণ করেন ও ১২০৬ বঙ্গাব্দে বা ১৭৯৯ খ্রিষ্টাব্দে মন্দিরটিকে সম্প্রসারণ করেন। মন্দিরের দ্বিতলে অবস্থিত ৭ ফুট ৯ ইঞ্চি X ৫ ফুট ১ ইঞ্চি মাপের গর্ভগৃহের ছাদ ভল্টের আকারে তৈরী। মন্দিরের দক্ষিণদিকের প্রবেশপথ বন্ধ করে পশ্চিমদিকে একটি ছোট দরজা নির্মিত হয়েছে। মন্দির নির্মাণে ৮.২ ইঞ্চি X ৪.৩ ইঞ্চি X ১.১ ইঞ্চি মাপের পাতলা ইট ব্যবহৃত হয়েছে। এছাড়া মন্দিরের দেওয়ালে পোড়ামাটি ও পঙ্খের কাজ পরিলক্ষিত হয়।

## অন্যান্য স্থাপত্য
লক্ষ্মীনারায়ণ মন্দিরের নিকটে বেশ কিছু ধ্বংসপ্রায় স্থাপত্য লক্ষ্য করা যায়। এই স্থাপত্যগুলি হল ভোগমণ্ডপ, নাটমণ্ডপ, দোলমঞ্চ ও রাসমঞ্চ। এই স্থাপত্যগুলি থেকে কিছুটা দূরে ১৪ ফুট X ১৩ ফুট ৮ ইঞ্চি X ৩০ ফুট আয়তনের একটি নকশাযুক্ত ইটনির্মিত পূর্বমুখী জীর্ণ আটচালা শিবমন্দিরের অবস্থিত।

## তথ্যসূত্র

বিষয়শ্রেণী:দক্ষিণ চব্বিশ পরগনা জেলার প্রত্নস্থল
জেদ্দার যুদ্ধ (১৮১৩)

**জেদ্দার যুদ্ধ** () ১৮১৩ সালে সৌদি আরবের জেদ্দায় সংঘটিত হয়। এটি উসমানীয়-সৌদি যুদ্ধের অংশ। যুদ্ধে মদিনা থেকে তুসুন পাশার নেতৃত্বে উসমানীয় সেনাদল এগিয়ে আসে। অন্যদিকে তার পিতা মুহাম্মদ আলি পাশা মিশর থেকে অগ্রসর হন। মিশরীয় সেনাদল দ্রুত শহর উদ্ধার করে এবং উসমানীয় নিয়োগকৃত শরিফকে কনস্টান্টিনোপলে বন্দী হিসেবে পাঠানো হয়। কয়েকদিন পর এই বাহিনী মক্কা দখল করে এবং সুলতান দ্বিতীয় মাহমুদ গালিব এফেন্দিকে হেজাজের শরিফ হিসেবে পুনরায় নিয়োগ দেন।

## আরও দেখুন
*জেদ্দার যুদ্ধ (১৯২৫)
*সৌদি আরবের ইতিহাস

বিষয়শ্রেণী:উসমানীয়-সৌদি যুদ্ধের লড়াই
বিষয়শ্রেণী:উসমানীয় সাম্রাজ্য সম্পর্কিত যুদ্ধ
বিষয়শ্রেণী:মিশরের সামরিক ইতিহাস
বিষয়শ্রেণী:সৌদি আরব জড়িত লড়াই
বিষয়শ্রেণী:জেদ্দা

বিষয়শ্রেণী:১৮১৩-এ এশিয়া
জেদ্দার যুদ্ধ (১৯২৫)

**জেদ্দার যুদ্ধ** বা **জেদ্দা অবরোধ** ১৯২৫ সালে সংঘটিত হয়। এটি আবদুল আজিজ ইবনে সৌদ কর্তৃক হেজাজ জয়ের অভিযানের অংশ ছিল। জেদ্দা ছিল আল সৌদের বিরুদ্ধে হাশিমিদের শেষ প্রধান শক্ত অবস্থান।

## তথ্য
১৯২৪ সালের ডিসেম্বরের প্রথমদিকে রাজা আবদুল আজিজ ইবনে সৌদের হাতে মক্কার পতনের পর হেজাজের রাজা আলি বিন হুসাইন জেদ্দায় সরে যান। তিনি নজদ সেনাদের হাত থেকে এর প্রতিরক্ষায় সচেষ্ট হন। তার অবশিষ্ট সেনারা শহরের চারপাশে প্রতিরক্ষা মজবুত করে ও মাইন স্থাপন করে। আলি তার ভ্রাতৃদ্বয় ট্রান্সজর্ডানের রাজা আবদুল্লাহ এবং ইরাকের রাজা ফয়সালের কাছে সাহায্য চেয়ে পাঠান। তারা দুজনেই অস্ত্র ও লোকবল পাঠিয়ে সাহায্য করেন। আলির কাছে থাকে দুটি পুরনো যুদ্ধবিমান আসন্ন যুদ্ধের উপযুক্ত ছিল না তাই তিনি ইটালির কাছ থেকে পাঁচটি যুদ্ধবিমান ও জার্মানির কাছ থেকে কয়েকটি ট্যাংক কেনেন।

আলির পক্ষে বেশিদিন টিকে থাকা সম্ভব ছিল না। নিকটবর্তী গোত্রগুলো ইবনে সৌদের মিত্র ছিল। আকাবা থেকে জেদ্দায় সরবরাহও ধীরগতিতে হচ্ছিল। এছাড়া তার মাত্র দুজন পাইলট ছিল। তাদের মধ্যে একজন যুদ্ধে নিহত হন। ফলে জেদ্দার প্রধানরা ইবনে সৌদের কাছে আত্মসমর্পণের সিদ্ধান্ত নেন। অন্যদিকে রাজা আলি বিন হুসাইন লোহিত সাগর পথে বাগদাদ পালিয়ে যান। ১৯২৫ সালের ১৭ ডিসেম্বর অবরোধ সমাপ্ত হয়।

এরপর ইবনে সৌদকে হেজাজের নতুন রাজা ঘোষণা করা হয়। পরের বছর তিনি হেজাজ ও নজদকে এক রাষ্ট্র হিসেবে একত্রিত করেন।

## আরও দেখুন
*জেদ্দার যুদ্ধ (১৮১৩)
*সৌদি আরবের ইতিহাস

## তথ্যসূত্র
*Al-Harbi, Dalal: *King Abdulaziz and his Strategies to deal with events: Events of Jeddah*. 2003, King Abdulaziz national library. .

বিষয়শ্রেণী:সৌদি আরবের ইতিহাস
বিষয়শ্রেণী:সৌদি আরব জড়িত লড়াই
বিষয়শ্রেণী:১৯২৫-এ সৌদি আরব
পটাসিয়াম হেক্সাফ্লুরোকিউপ্রেট (৩)

**পটাশিয়াম হেক্সাফ্লুরোফসফেট (৩)** একটি অজৈব যৌগ যার রাসায়নিক সংকেত K3CuF6। এটি একধরনের সবুজ প্যারাচুম্বকীয় কঠিন পদার্থ, এটি আপেক্ষিক ভাবে কপার (৩) যৌগসমূহের একটি দুর্লভ উদাহারন।

## উত্‍পাদন ও গঠন
এই যৌগটি ফ্লুরিনের সাথে পটাশিয়াম ক্লোরাইড এবং কিউপ্রাস ক্লোরাইড এর মিশ্রণের জাড়ণ বিক্রিয়ার মাধ্যমে প্রস্তুত করা হয়: 
:3 KCl + CuCl + 3 F2   →    K3CuF6  +  2 Cl2
বিভিন্ন অনুরূপ উদাহরণ পরিচিত রয়ছে। এটি পানির সাথে খুব সহজেই বিক্রিয়া করে, এবং অক্সিজেনের সাথে কপার ২ দ্রব উত্‍পন্ন করে। 

## আরও দেখুন
*কিউপ্রেট (৩)

## তথ্যসূত্র

বিষয়শ্রেণী:কপার যৌগ
বিষয়শ্রেণী:পটাশিয়াম যৌগ
বিষয়শ্রেণী:ফ্লোরাইড
বিষয়শ্রেণী:ধাতব হ্যালাইড
জেদ্দার যুদ্ধ (দ্ব্যর্থতা নিরসন)

**জেদ্দার যুদ্ধ** বিষয়ে নিম্নোক্ত নিবন্ধগুলো রয়েছে:

*জেদ্দা অবরোধ (১৫১৭) - উসমানীয় সাম্রাজ্য ও পর্তুগীজ সাম্রাজ্যের মধ্যে নৌযুদ্ধ
*জেদ্দার যুদ্ধ (১৮১৩) - উসমানীয় সাম্রাজ্য ও প্রথম সৌদি রাষ্ট্রের মধ্যে যুদ্ধ
*জেদ্দার যুদ্ধ (১৯২৫) - হেজাজ রাজতন্ত্র ও নজদ সালতানাতের মধ্যে যুদ্ধ
উত্তরডাঙা

**উত্তরডাঙা** ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার সোনারপুর থানার অন্তর্গত একটি প্রত্নস্থল।

## প্রত্নসামগ্রী
উত্তরডাঙা গ্রামের ভদ্রকালী মন্দিরে কালোপাথরের একটি দ্বারবাজু ও বর্গাকৃতি একটি বিগ্রহ বেদিকা রাখা রয়েছে যা মন্দিরের পাশের একটি পুকুর খননের সময় আবিষ্কৃত হয়। এই প্রত্নসামগ্রীগুলি কোন প্রাচীন মন্দিরের অংশ বলে অনুমিত হয়। মন্দিরের আড়াই ফুট উচ্চ নিমকাঠে তৈরী দ্বিভূজা কালীমূর্তিটিও প্রাচীন।

## তথ্যসূত্র

বিষয়শ্রেণী:দক্ষিণ চব্বিশ পরগনা জেলার প্রত্নস্থল
মুদাসসর নজর

**মুদাসসর নজর** (; জন্ম: ৬ এপ্রিল, ১৯৫৬) পাঞ্জাবের লাহোরে জন্মগ্রহণকারী পাকিস্তানের সাবেক আন্তর্জাতিক ক্রিকেটার। পাকিস্তান ক্রিকেট দলের পক্ষে উদ্বোধনী ব্যাটসম্যানরূপে আন্তর্জাতিক ক্রিকেটে অংশ নিয়েছেন। এছাড়াও, পাকিস্তান ও ইংল্যান্ডের ক্রিকেট লীগে অংশগ্রহণ করেন।

## খেলোয়াড়ী জীবন
২৪ ডিসেম্বর, ১৯৭৬ তারিখে অ্যাডিলেডে অনুষ্ঠিত স্বাগতিক অস্ট্রেলিয়ার বিপক্ষে তার টেস্ট অভিষেক ঘটে। ২৮ ফেব্রুয়ারি, ১৯৮৯ তারিখে অকল্যান্ডের নিউজিল্যান্ডের বিপক্ষে সর্বশেষ টেস্টে অংশ নেন। তারপরও তিনি ১৯৯৩ সাল পর্যন্ত প্রথম-শ্রেণীর ক্রিকেট খেলেছেন। পিতা নজর মোহাম্মদের পর দ্বিতীয় পাকিস্তানি হিসেবে ১৯৮২-৮৩ মৌসুমে ভারতের বিপক্ষে ব্যাটিং উদ্বোধনে নেমে অপরাজিত ছিলেন। একই মৌসুমে ৩য় উইকেট জুটিতে তৎকালীন বিশ্বরেকর্ড গড়েন। হায়দরাবাদে সফরকারী ভারতের বিপক্ষে জাভেদ মিয়াঁদাদকে সাথে নিয়ে ৪৫১-রান তোলেন। এছাড়াও তিনি সবচেয়ে ধীরগতিতে টেস্ট সেঞ্চুরির রেকর্ড গড়েন। ১৯৮২ সালে লর্ডসে ইংল্যান্ডের বিপক্ষে দলের বিজয়ে দীর্ঘক্ষণ বোলিংয়ের দরুণ ‘গোল্ডেন আর্ম’ উপাধি অর্জন করেন।

## কোচিং
তার বাবা নজর মোহাম্মদও পাকিস্তান দলের টেস্ট ক্রিকেটার ছিলেন। পিতার পদাঙ্ক অনুসরণ করে তিনিও পাকিস্তানের পক্ষে ব্যাটিং উদ্বোধনে মাঠে নামতেন। বর্তমানে তিনি ইংল্যান্ডের বোল্টনে বসবাস করছেন। পেশাদারী ক্রিকেট থেকে অবসর গ্রহণের পর ক্রিকেট বিশ্বে বেশ কিছু প্রশাসনিক পদ অলঙ্কৃত করেন। তন্মধ্যে ১৯৯৩ থেকে ২০০১ সাল পর্যন্ত পাকিস্তানের কোচের দায়িত্ব পালন করেন। এছাড়াও, বাংলাদেশসহ কেনিয়া দলেরও কোচ ছিলেন তিনি।

## পুরস্কার
* ১৯৮৯ সালে পাকিস্তান সরকার কর্তৃক প্রাইড অফ পারফরম্যান্স পুরস্কার প্রদান করেন ক্রিকেট এ উলেখ্যযোগ্য অবদান এর জন্য।

## তথ্যসূত্র

## আরও দেখুন
* ইমতিয়াজ আহমেদ
* অ্যান্ডি রবার্টস
* কৌসলা কুরুপ্পুয়ারাচ্চি
* ১৯৭৯-৮০ পাকিস্তান ক্রিকেট দলের বাংলাদেশ সফর

## বহিঃসংযোগ
* 
* 

বিষয়শ্রেণী:১৯৫৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:১৯৭৯ ক্রিকেট বিশ্বকাপের ক্রিকেটার
বিষয়শ্রেণী:১৯৮৩ ক্রিকেট বিশ্বকাপের ক্রিকেটার
বিষয়শ্রেণী:১৯৮৭ ক্রিকেট বিশ্বকাপের ক্রিকেটার
বিষয়শ্রেণী:ইউনাইটেড ব্যাংক লিমিটেডের ক্রিকেটার
বিষয়শ্রেণী:ইংল্যান্ডে দেশত্যাগী পাকিস্তানি
বিষয়শ্রেণী:কেনিয়া জাতীয় ক্রিকেট দলের কোচ
বিষয়শ্রেণী:কেনিয়ায় দেশত্যাগী পাকিস্তানি
বিষয়শ্রেণী:চেশায়ারের ক্রিকেটার
বিষয়শ্রেণী:পাকিস্তানি ক্রিকেটার
বিষয়শ্রেণী:পাকিস্তানের টেস্ট ক্রিকেটার
বিষয়শ্রেণী:পাকিস্তানের একদিনের আন্তর্জাতিক ক্রিকেটার
বিষয়শ্রেণী:পাকিস্তান ইউনিভার্সিটিজের ক্রিকেটার
বিষয়শ্রেণী:পাকিস্তান ইন্টারন্যাশনাল এয়ারলাইন্সের ক্রিকেটার
বিষয়শ্রেণী:পাকিস্তান ইন্টারন্যাশনাল এয়ারলাইন্স এ-এর ক্রিকেটার
বিষয়শ্রেণী:পাঞ্জাবের (পাকিস্তান) ক্রিকেটার
বিষয়শ্রেণী:প্রাইড অব পারফরম্যান্স প্রাপক
বিষয়শ্রেণী:পাকিস্তান জাতীয় ক্রিকেট দলের কোচ
বিষয়শ্রেণী:পাকিস্তানি ক্রিকেট কোচ
বিষয়শ্রেণী:পাঞ্জাবি ব্যক্তি
বিষয়শ্রেণী:বাংলাদেশ জাতীয় ক্রিকেট দলের কোচ
বিষয়শ্রেণী:মাইনর কাউন্টিজের ক্রিকেটার
বিষয়শ্রেণী:লাহোরের ক্রীড়াবিদ
বিষয়শ্রেণী:লাহোর এ-এর ক্রিকেটার
বিষয়শ্রেণী:হাবিব ব্যাংক লিমিটেডের ক্রিকেটার
বিষয়শ্রেণী:লাহোর থেকে আগত ক্রিকেটার
বিষয়শ্রেণী:এম পার্কিনসন বিশ্ব একাদশের ক্রিকেটার
বিষয়শ্রেণী:স্কারবোরা উৎসব সভাপতি একাদশের ক্রিকেটার
উত্তর সুরেন্দ্রগঞ্জ

**উত্তর সুরেন্দ্রগঞ্জ** ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার পাথরপ্রতিমা থানার অন্তর্গত একটি প্রত্নস্থল।

## আবিষ্কৃত মুদ্রা
উত্তর সুরেন্দ্রগঞ্জের পশ্চিমে অবস্থিত কার্জন ক্রিকের পাড় থেকে তিনটি স্বর্ণমুদ্রা ও দুইটি রৌপ্যমুদ্রা আবিষ্কৃত হয়। কলকাতা শহরের আশুতোষ সংগ্রহালয়ে দ্বিতীয় চন্দ্রগুপ্তের স্বর্ণমুদ্রাটি সংরক্ষিত হয়েছে। অপর মুদ্রাগুলি স্থানীয় জি-প্লট বিবেকানন্দ বিদ্যামন্দিরে রাখা হয়েছে। এই বিদ্যালয়ে রক্ষিত স্বর্ণমুদ্রাগুলির মধ্যে একটি শশাঙ্কের স্বর্ণমুদ্রা যেখানে একপিঠে বৃষের পিঠে শিবের চিত্র ও ‘শ্রী শ’ কথাটি উৎকীর্ণ ও অপর পিঠে পদ্মাসনে উপবিষ্টা দেবী চিত্রের ওপরে শ্রী শশাঙ্কঃ কথাটি উৎকীর্ণ রয়েছে। অপর একটি স্বর্ণমুদ্রা শশাঙ্কের পরবর্তী যুগের মুদ্রা হিসেবে চিহ্নিত করা গেলেও প্রচলনকর্তা শাসককে চিহ্নিত করা যায়নি। এই মুদ্রার এক পিঠে বাম হাতে ধনুক ও ডান হাতে তীরধারী রাজার চিত্রের নিচে অশ্বের চিত্র উৎকীর্ণ ও অপর পিঠে অষ্টভূজা দণ্ডায়মানা দেবীর চিত্র অঙ্কিত রয়েছে। আবিষ্কৃত রৌপ্য মুদ্রাগুলি শশাঙ্কের প্রচলিত।

## অন্যান্য প্রত্নসামগ্রী
উত্তর সুরেন্দ্রগঞ্জে ৩০০ ফুট লম্বা ও ২০০ ফুট চওড়া একটি ঢিবি রয়েছে, যা খনন করে ৭.৪ ইঞ্চি X ৬.৬ ইঞ্চি X ২.৩ ইঞ্চি মাপের ইট নির্মিত দেওয়াল ও কালোপাথরের কয়েকটি স্তম্ভ ও দ্বারবাজু আবিষ্কৃত হয়েছে। দ্বারবাজুতে গরুড়, দ্বারী, বীণাপাণি ও ধ্যানী বুধের মূর্তি অলঙ্কৃত রয়েছে। এই গ্রামে কমন্ডলু, মাছ, বরাহ, ময়ূর, ঘোড়া, ড্রাগন, হাতি ইত্যাদি চিত্র দ্বারা অলঙ্কৃত একটি পোড়ামাটির কলসি আবিষ্কৃত হয়েছে, যা জি-প্লট বিবেকানন্দ বিদ্যামন্দিরে সংরক্ষিত হয়েছে। এছাড়া ৩.৯ ইঞ্চি X ২.৭ ইঞ্চি X ১.১ ইঞ্চি মাপের কালোপাথরের প্রাচীন একটি বীণাবাদনরতা সরস্বতী মূর্তি এই স্থান থেকে উদ্ধার করা হয়েছে।

## তথ্যসূত্র

বিষয়শ্রেণী:দক্ষিণ চব্বিশ পরগনা জেলার প্রত্নস্থল
করিমাবাদ

**করিমাবাদ** ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার মগরাহাট থানার অন্তর্গত একটি গ্রাম। এই গ্রামের উল্লেখযোগ্য পুরাকীর্তি হল একটি আটচালা শিবমন্দির।

## আটচালা শিবমন্দির
আনুমানিক ঊনবিংশ শতাব্দীতে নির্মিত করিমাবাদের আটচালা শিবমন্দির বর্তমানে ধ্বংসপ্রায় অবস্থা প্রাপ্ত হয়েছে। ২৫ ফুট ৪ ইঞ্চি X ২৫ ফুট ৪ ইঞ্চি মাপের বর্গাকার ভিত্তিভূমির ওপর প্রতিষ্ঠিত মন্দিরটির মাপ ১৪ ফুট ৬ ইঞ্চি X ১৪ ফুট ২.৫ ইঞ্চি এবং উচ্চতা প্রায় ৩০ ফুট। ৭ ফুট ৮ ইঞ্চি X ৭ ফুট ৪ ইঞ্চি মাপের গর্ভগৃহের ছাদ গম্বুজাকৃতির। মন্দির নির্মাণে ৯.৮ ইঞ্চি X ৪.৭ ইঞ্চি X ২.৩ ইঞ্চি মাপের ইট ব্যবহৃত হয়েছে।

## তথ্যসূত্র

বিষয়শ্রেণী:দক্ষিণ চব্বিশ পরগনা জেলার প্রত্নস্থল
কড়ামনোরাজ

**কড়ামনোরাজ** ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার মগরাহাট থানার অন্তর্গত একটি গ্রাম। এই গ্রামের উল্লেখযোগ্য পুরাকীর্তি হল একটি প্রাচীন দুর্গামন্দির।

## পুরাকীর্তি
আনুমানিক ঊনবিংশ শতাব্দীতে নির্মিত কড়ামনোরাজের দক্ষিণমুখী দুর্গামন্দিরের মাপ ২৪ ফুট ২ ইঞ্চি X ২৩ ফুট ৩ ইঞ্চি এবং উচ্চতা প্রায় ২০ ফুট। ত্রিখিলান অলিন্দের মাপ ২৩ ফুট ৩ ইঞ্চি X ৮ ফুট ১০ ইঞ্চি। অলিন্দের পূর্ব ও পশ্চিমদিকে আটটি করে স্তম্ভ দিয়ে নির্মিত ২ ফুট ২.৫ ইঞ্চি মাপের একটি করে গুচ্ছবদ্ধ স্তম্ভ অবস্থিত।

## তথ্যসূত্র

বিষয়শ্রেণী:দক্ষিণ চব্বিশ পরগনা জেলার প্রত্নস্থল
কলসা

**কলসা** ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার ফলতা থানার অন্তর্গত একটি গ্রাম। এই গ্রামে পাল বা সেন যুগের একটি প্রাচীন বিষ্ণুমূর্তি রয়েছে।

## ইতিহাস
সপ্তদশ শতাব্দীর শেষার্ধে কায়স্থ বর্ণের রঘুদেব দাস অধুনা উত্তর চব্বিশ পরগণা জেলার চাণক গ্রাম থেকে সুন্দরবন অঞ্চলে এসে কলসা গ্রামের পত্তন করেন। এরপর নবাবের দরবার হতে তিনি এই গ্রামের জমিদারী ও রায়চৌধুরী উপাধি লাভ করেন।

## প্রাচীন বিষ্ণুমূর্তি
রায়চৌধুরী পরিবারের পারিবারিক মন্দিরের সামনে অরক্ষিত অবস্থায় পথপার্শ্বে আনুমানিক পাল বা সেন যুগের ৩ ফুট ৮ ইঞ্চি X ১ ফুট ৮ ইঞ্চি X ৪ ফুট মাপের একটি প্রাচীন বিষ্ণুমূর্তি রয়েছে। সংরক্ষণের অভাবে মূর্তিটির চোখ, নাক ও নিচের ডান হাত বর্তমানে ক্ষয়প্রাপ্ত হয়েছে।

## তথ্যসূত্র

বিষয়শ্রেণী:দক্ষিণ চব্বিশ পরগনা জেলার প্রত্নস্থল
দুষ্মন্ত চামিরা

**পথিরা ভসন দুষ্মন্ত চামিরা** (; জন্ম: ১১ জানুয়ারি, ১৯৯২) রাগামা এলাকায় জন্মগ্রহণকারী শ্রীলঙ্কার পেশাদার ক্রিকেটার। ডানহাতি ফাস্ট বোলাররূপে শ্রীলঙ্কা ক্রিকেট দলের পক্ষে টেস্ট, ওডিআই এবং টুয়েন্টি২০ আন্তর্জাতিক খেলছেন। এছাড়াও ডানহাতে ব্যাটিংয়ে পারদর্শী তিনি। নেগোম্বু এলাকায় অবস্থিত মরিস স্টিলা কলেজের প্রাক্তন শিক্ষার্থী **দুষ্মন্ত চামিরা** ঘরোয়া ক্রিকেটে নন্দেস্ক্রিপ্টস ক্রিকেট ক্লাবে প্রতিনিধিত্ব করছেন।

## খেলোয়াড়ী জীবন
২৯ জানুয়ারি, ২০১৫ তারিখে নিউজিল্যান্ডের বিপক্ষে তার একদিনের আন্তর্জাতিকে অভিষেক ঘটে। প্রথম ওভারেই রস টেলরের উইকেট লাভ করেন। পরবর্তীতে গ্রান্ট এলিয়টেরও উইকেট পেয়েছিলেন। ঐ খেলায় তার দল জয়লাভ করেছিল।

২০১৫ সালের ক্রিকেট বিশ্বকাপ প্রতিযোগিতায় অংশগ্রহণকল্পে ৭ ফেব্রুয়ারি, ২০১৫ তারিখে অনুশীলন চলাকালীন ধাম্মিকা প্রসাদ হাতে আঘাত পান। ফলে তাকে বিশ্বকাপের বাইরে অবস্থান করতে হয়। ৯ ফেব্রুয়ারি তারিখে তার পরিবর্তে দুষ্মন্ত চামিরা শ্রীলঙ্কা দলে অন্তর্ভুক্ত হন। শুরুতে কয়েকটি খেলায় অংশ নিতে পারেননি তিনি। অতঃপর গ্রুপ পর্বের শেষ খেলায় স্কটল্যান্ডের বিপক্ষে নামেন ও ৩/৫১ লাভ করেন। এ খেলায় শ্রীলঙ্কা জয় পেয়েছিল।

## পাঁচ-উইকেট প্রাপ্তি

## তথ্যসূত্র

## আরও দেখুন
* কুশল মেন্ডিস
* ধনঞ্জয় ডি সিলভা
* ২০১৬ শ্রীলঙ্কা ক্রিকেট দলের ইংল্যান্ড ও আয়ারল্যান্ড সফর

## বহিঃসংযোগ
* 

বিষয়শ্রেণী:শ্রীলঙ্কান ক্রিকেটার
বিষয়শ্রেণী:১৯৯২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:শ্রীলঙ্কার একদিনের আন্তর্জাতিক ক্রিকেটার
বিষয়শ্রেণী:২০১৫ ক্রিকেট বিশ্বকাপের ক্রিকেটার
বিষয়শ্রেণী:শ্রীলঙ্কার টেস্ট ক্রিকেটার
বিষয়শ্রেণী:শ্রীলঙ্কার টুয়েন্টি২০ আন্তর্জাতিক ক্রিকেটার
বিষয়শ্রেণী:নন্দেস্ক্রিপ্টস ক্রিকেট ক্লাবের ক্রিকেটার
বিষয়শ্রেণী:নাগেনাহিরা নাগাসের ক্রিকেটার
বিষয়শ্রেণী:ওয়েয়াম্বার ক্রিকেটার
বিষয়শ্রেণী:কলম্বো থেকে আগত ক্রিকেটার
বিষয়শ্রেণী:গালে গার্ডিয়ান্সের ক্রিকেটার
বিষয়শ্রেণী:কলম্বো স্ট্রাইকার্সের ক্রিকেটার
বিষয়শ্রেণী:লখনউ সুপার জায়ান্টসের ক্রিকেটার
বিষয়শ্রেণী:কলকাতা নাইট রাইডার্সের ক্রিকেটার
বিষয়শ্রেণী:দিল্লি ক্যাপিটালসের ক্রিকেটার
কলাগাছিয়া

**কলাগাছিয়া** ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার ডায়ামণ্ডহারবার থানার অন্তর্গত একটি গ্রাম। এই গ্রামের উল্লেখযোগ্য পুরাকীর্তি হল একটি আটচালা শিবমন্দির।

## আটচালা শিবমন্দির
আনুমানিক ঊনবিংশ শতাব্দীর প্রথমার্ধে নির্মিত কলাগাছিয়ার আটচালা শিবমন্দির বর্তমানে ধ্বংসপ্রায় অবস্থা প্রাপ্ত হয়েছে। ২৩ ফুট ৪ ইঞ্চি X ২৩ ফুট ১ ইঞ্চি মাপের ভিত্তিভূমির ওপর প্রতিষ্ঠিত মন্দিরটির মাপ ১৯ ফুট ২ ইঞ্চি X ১৫ ফুট ৪ ইঞ্চি এবং উচ্চতা প্রায় ৩০ ফুট। গর্ভগৃহের প্রভেশদ্বারের খিলানের ওপর জ্যামিতিক নকশাযুক্ত টালির কাজ রয়েছে। মন্দির নির্মাণে ৭.৮ ইঞ্চি X ৩.৫ ইঞ্চি X ০.৯ ইঞ্চি মাপের পাতলা ইট ব্যবহৃত হয়েছে।

## তথ্যসূত্র

বিষয়শ্রেণী:দক্ষিণ চব্বিশ পরগনা জেলার প্রত্নস্থল
মক্কায় উসমানীয়দের প্রত্যাবর্তন ১৮১৩

**মক্কায় উসমানীয়দের প্রত্যাবর্তন ১৮১৩** () বা **মক্কার যুদ্ধ** উসমানীয়-সৌদি যুদ্ধের সময় জেদ্দা পুনরুদ্ধার হওয়ার অল্প কয়েকদিন পর সংঘটিত হয়। এসময় দিরিয়ার সেনাবাহিনী ও মক্কার ১,০০০ জন লোক মুহাম্মদ আলি পাশা ও তুসান পাশার কাছে আত্মসমর্পণ করে। তারা উসমানীয় সাম্রাজ্যের পক্ষে শহর পুনরুদ্ধার করেছিলেন।

## তথ্যসূত্র

*Facey, William & Grant, Gllian: *Saudi Arabia by the First Photographers* . 
*Captain G. S. Froster : *'A trip Across the Peninsula – Rehla Abr Al-Jazeera*, (*Arabic*). Mombai – India, 1866.

বিষয়শ্রেণী:উসমানীয়-সৌদি যুদ্ধের লড়াই
বিষয়শ্রেণী:উসমানীয় সাম্রাজ্য সম্পর্কিত যুদ্ধ
বিষয়শ্রেণী:সৌদি আরবের ইতিহাস
বিষয়শ্রেণী:মিশরের সামরিক ইতিহাস
বিষয়শ্রেণী:সৌদি আরব জড়িত লড়াই
বিষয়শ্রেণী:মক্কার ইতিহাস
বিষয়শ্রেণী:উসমানীয় মিশর
বিষয়শ্রেণী:Battles and conflicts without fatalities

বিষয়শ্রেণী:প্রাণহানিবিহীন লড়াই ও সংঘাত
মক্কার যুদ্ধ (দ্ব্যর্থতা নিরসন)

**মক্কার যুদ্ধ** দ্বারা মক্কায় সংঘটিত নিম্নোক্ত তিনটি যুদ্ধকে বোঝায়:

*মক্কায় উসমানীয়দের প্রত্যাবর্তন ১৮১৩ (২৫ জানুয়ারি ১৮১৩) 
*মক্কার যুদ্ধ (১৯১৬) (জুন-জুলাই ১৯১৬) 
*মক্কার যুদ্ধ (১৯২৪) (১৯২৪)

## আরও দেখুন
* মক্কা অবরোধ (দ্ব্যর্থতা নিরসন)
রণবীর শৌরি

**রণবীর শৌরি** ভারতীয় অভিনেতা এবং সাবেক ভিডিও জকি। ২০০২ সালে *এক ছোটিসি লাভ স্টোরি* দিয়ে তার চলচ্চিত্রে অভিষেক ঘটে। এরপর তিনি *[[জিসম (চলচ্চিত্র)|জিসম]]* (২০০৩) ও *[[লক্ষ্য (২০০৪-এর চলচ্চিত্র)|লক্ষ্য]]* (২০০৪) চলচ্চিত্রে অভিনয় করেন। তিনি *ট্র্যাফিক সিগন্যাল*, *ভেজা ফ্রাই* (২০০৭), *মিথ্যা* (২০০৮), ও *[[সোনচিড়িয়া]]* (২০১৯)-এর মত সমাদৃত চলচ্চিত্রে অভিনয় করেন।

তিনি একজন পাঞ্জাবি। তার সাবেক স্ত্রী অভিনেত্রী কঙ্কনা সেন শর্মা। তার একমাত্র সন্তান  হল হারুধ সুরে।তিনি কর্মজীবন শুরু করে ২০০২ সালে।

[থাম্ব |200px |[কঙ্কনা সেন শর্মা এবং রণবীর শৌরি]]

## তথ্যসূত্র

## বহিঃসংযোগ
* 
* 

বিষয়শ্রেণী:জীবিত ব্যক্তি
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:হিন্দি চলচ্চিত্র অভিনেতা
বিষয়শ্রেণী:ভারতীয় টেলিভিশন উপস্থাপক
বিষয়শ্রেণী:জলন্ধরের ব্যক্তি
বিষয়শ্রেণী:ফিয়ার ফ্যাক্টর: খতরোঁ কে খিলাড়ির প্রতিযোগী
বিষয়শ্রেণী:ভারতীয় আপাতবাস্তব টেলিভিশন অনুষ্ঠানে অংশগ্রহণকারী
নেটটপ

একটি **নেটটপ** হল একটি খুবই ছোট আকৃতির, কম দামি, কম বিদ্যুৎ ব্যবহার করে এমন একটি ডেস্কটপ কম্পিউটার যার নকশা করা হয়েছে সাধারণ কাজ যেমন ইন্টারনেট ব্যবহার, ওয়েব ভিত্তিক এ্যাপ্লিকেশন ব্যবহার, ডকুমেন্ট সম্পাদনা ও প্রক্রিয়াকরণ এবং অডিও বা ভিডিও চালানোর কাজে। এটি সাধারণ ডেস্কটপ কম্পিউটারের কোন উত্তরসূরি কম্পিউটার নয়। ইন্টারনেট এবং ডেস্কটপ শব্দ দুটির সম্মিলনে নেটটপ শব্দটি গঠিত।

সাধারণ ডেস্কটপ কম্পিউটারের তুলনায় নেটটপ শুধুমাত্র ছোট এবং কম দামিই নয় তারা কম শক্তিও খরচ করে। উদাহরণসরূপ কম্পিউল্যাবের ফিট-পিসি২ ৮ ওয়াটের বেশি বিদ্যুত খরচ করে না। যেখানে একটি সাধারণ মানের ডেস্কটপ কম্পিউটার খরচ করে ১০০ ওয়াটেরও বেশি বিদ্যুত শক্তি। নেটটপগুলোকে ঠান্ডা করার প্রয়োজন হয় না তাই এগুলোতে কোন পাখা নেই। কিছু কিছুর কোন অপটিক্যাল ড্রাইভ নেই এবং সলিড স্টেট ডিস্ক ব্যবহার করে ফলে এগুলো একেবারে শব্দবিহিন। অপরদিকে দুর্বলতা হল এগুলোর যন্ত্রপাতি এবং প্রক্রিয়াকরণ শক্তি সাধারণত কম ক্ষমতার হয় এবং ঠিক সেই কারণেই এগুলো উচ্চ শক্তি প্রয়োজন হয় এমন এ্যাপ্লিকেশনের কাজে কম ব্যবহৃত হয়।

## আরো দেখুন
* অ্যাপল টিভি
* এএমডি ফিউশন
* ক্রোমবক্স
* ক্লাউড কম্পিউটিং
* একক বোর্ডের কম্পিউটারের পার্থক্য
* ম্যাক মিনি
* নেটবুক
* পিসি অন-এ-স্টিক
* প্লাগ কম্পিউটার
* ট্যাবলেট কম্পিউটার

## তথ্যসূত্র

## বহিঃসংযোগ

* 
* Approximate computer power usages list by Univ. of Pennsylvania
* Russian portal of nettops

বিষয়শ্রেণী:ব্যক্তিগত কম্পিউটার
বিষয়শ্রেণী:যথাযথ প্রযুক্তি
বিষয়শ্রেণী:ক্লাউড ক্লায়েন্ট
*
উসমানীয়-সৌদি যুদ্ধ

**উসমানীয়-সৌদি যুদ্ধ** বা (**উসমানীয়-ওয়াহাবি যুদ্ধ** বলেও পরিচিত) ১৮১১ থেকে ১৮১৮ সালের মধ্যে সংঘটিত হয়। যুদ্ধের এক পক্ষে ছিল মিশরের উসমানীয় শাসক মুহাম্মদ আলি পাশার অধীন মিশর এলায়েত এবং অন্য পক্ষে ছিল প্রথম সৌদি রাষ্ট্র। যুদ্ধের ফলে প্রথম সৌদি রাষ্ট্র ধ্বংস হয়ে যায়।

## পটভূমি
ওয়াহাবি আন্দোলন ছিল একটি সংস্কারবাদি আন্দোলন। এর আন্দোলনের ধারাবাহিকতায় প্রথম সৌদি রাষ্ট্র প্রতিষ্ঠিত হয়। পরে মুহাম্মদ আলি পাশা তা ধ্বংস করেন।

মুহাম্মদ ইবনে আবদুল ওয়াহাব এবং আমির মুহাম্মদ ইবনে সৌদ তাদের শক্তিকেন্দ্র দিরিয়া থেকে অভিযান শুরু করেন। তাদের উদ্দেশ্য ছিল ইসলামের সংস্কার এবং আরবে ক্ষমতা সুসংহত করা। ১৮০৫ সাল নাগাদ ওয়াহাবিরা মক্কা ও মদিনার নিয়ন্ত্রণ লাভ করে এবং কারবালা ও হুসাইন ইবনে আলির মাজারে হামলা চালায়। তারা উসমানীয় বাণিজ্য কাফেলার উপরও আক্রমণ চালায়। সৌদি আমির উসমানীয় সুলতানকে প্রত্যাখ্যান করেন এবং তার খিলাফত এবং পবিত্র দুই মসজিদের রক্ষকের দাবির যথার্থতা নিয়ে প্রশ্ন তোলেন। উসমানীয় সাম্রাজ্যের তরফ থেকে মিশরের শাসক মুহাম্মদ আলি পাশাকে তাদের বিরুদ্ধে লড়ার জন্য নির্দেশ দেয়া হয়।

## অভিযান
[থাম্ব|ডান|[আবদুল্লাহ বিন সৌদ। যুদ্ধের পর তাকে মৃত্যুদন্ড দেয়া হয়।]]
সুলতান চতুর্থ মোস্তফা মুহাম্মদ আলি পাশাকে সৌদি রাষ্ট্র ধ্বংস করার নির্দেশ দেন। তবে মিশরের অভ্যন্তরের সমস্যার কারণে তিনি পূর্ণ মনোযোগ দিতে পারেননি। ১৮১১ সাল পর্যন্ত মিশরীয়রা পবিত্র শহরগুলো পুনরুদ্ধার করতে সক্ষম হয়নি।

তবে ওয়াহাবি রাষ্ট্র পুরোপুরো ধ্বংস হতে ১৮১৮ সাল পর্যন্ত সময় লেগে যায়। এসময় তাদের নেতারা আত্মসমর্পণ করে। মুহাম্মদ আলি পাশার পুত্র ইবরাহিম পাশা ১৮১৭ সালে অভিযানে আসেন। বিভিন্ন আরব গোত্রের সাথে কূটনৈতিক ও উপহারের মাধ্যমে সমর্থন আদায় করে তিনি মধ্য আরবের দিকে অগ্রসর হন। ১৮১৮ সালের এপ্রিলে তারা দিরিয়া পৌছান। ওয়াহাবিদের আত্মসমর্পণ করতে সেপ্টেম্বর নাগাদ সময় লেগে যায়। বন্দী সৌদি রাষ্ট্রের প্রধান আবদুল্লাহ বিন সৌদকে কনস্টান্টিনোপল পাঠানো হয়।

## পরবর্তী অবস্থা
আবদুল্লাহ বিন সৌদকে কনস্টান্টিনোপলে মৃত্যুদন্ড দেয়া হয়। তবে অন্যান্য রাজনৈতিক নেতাদের সাথে ভালো আচরণ করা হয়েছিল। তবে বিদ্রোহে উৎসাহ দেয়ার কারণে সাম্রাজ্য ধর্মীয় নেতাদের প্রতি ক্রুদ্ধ ছিল। সুলায়মান ইবনে আবদুল্লাহসহ কিছু ধর্মীয় নেতাকে মৃত্যুদন্ড দেয়া হয়েছিল। রাজনৈতিক নেতাদের চাইতে তাদের বেশি বিপদজনক মনে করা হয়েছিল।

## আরও দেখুন
* নজদ অভিযান
* দিরিয়া অবরোধ
* সৌদি আরবের ইতিহাস

## তথ্যসূত্র


বিষয়শ্রেণী:নজদের ইতিহাস
বিষয়শ্রেণী:সৌদি আরব জড়িত লড়াই
বিষয়শ্রেণী:উসমানীয় সাম্রাজ্য জড়িত সামরিক অভিযান
বিষয়শ্রেণী:সৌদি আরব জড়িত যুদ্ধ
বিষয়শ্রেণী:উসমানীয় সাম্রাজ্যের যুদ্ধ
বিষয়শ্রেণী:১৮১০-এর দশকে এশিয়া
বিষয়শ্রেণী:ধর্ম ভিত্তিক যুদ্ধ
প্লাগ কম্পিউটার

একটি **প্লাগ কম্পিউটার** হল একটি বহিঃ যন্ত্র প্রায়শই যা ঘরে বা অফিসে ক্ষুদ্র কম্পিউটার হিসেবে ব্যবহারের জন্য সজ্জিত করা হয়। এটি উচ্চ ক্ষমতা সম্পন্ন, নিম্ন শক্তির সিস্টেম-অন-এ-চিপ প্রসেসর যাতে অনেকগুলো আই/ও পোর্ট এবং সাধারণত লিনাক্স বণ্টনগুলো চালানো হয়। বেশিরভাগ সংস্করণে প্রদর্শনী সংযোগের সুযোগ নেই এবং মিডিয়া সার্ভার, ব্যক আপ সেবা, ফাইল ভাগাভাগি এবং দূরবর্তী প্রবেশ কার্যের জন্য ব্যবহারের জন্য উপযোগী। তাই এটি হোম প্রটোকল (ডিএলএনএ এবং এসএমবি) এবং ক্লাউড ভিত্তিক সেবার মধ্যে সংযোগকারী হিসেবে কাজ করে। ভিজিএ মনিটর ও এইচডিএমআই সংবলিত প্লাগ কম্পিউটার পাওয়া যায় যাতে বহু ইউএসবি পোর্ট, যা প্রদর্শনী, কিবোর্ড এবং মাউস ব্যবহারের সুযোগ দেয় যার ফলে এটি পূর্নাঙ্গ, কম শক্তি ব্যবহারকারী ডেস্কটপ এবং নোটবুকের বিকল্প হয়।

"প্লাগ কম্পিউটার" নামটি এসেছে এর ছোট মাপের আকৃতি ও সজ্জিতকরণের জন্য। প্লাগ কম্পিউটার একটি এসি এডাপ্টার প্লাগ বা এসি এডাপ্টারের মধ্যে সংগ্রথিত থাকে।

এটি সাধারণত খুবই কম বিদ্যুত খরচ করে এবং কম দামি। একটি প্রস্তুতকারক দাবি করেছেন একটি ১১৯ ডলারের প্লাগ কম্পিউটার ১.২ ওয়াট শক্তি ব্যবহার করে এবং বছরে যার খরচ মাত্র ২ ডলার।

## আরও দেখুন
* কম্পিউটারের শ্রেণী
* কম্পিউটার যন্ত্রপাতি
* কিউবক্স
* গুরুপ্লাগ
* ড্রিমপ্লাগ
* ফ্রিডমবক্স
* ব্যক্তিগত ওয়েব সার্ভার
* প্রিন্ট সার্ভার
* শিবাপ্লাগ

## তথ্যসূত্র

## বহিঃসংযোগ

বিষয়শ্রেণী:ক্লাউড কম্পিউটিং
বিষয়শ্রেণী:কম্পিউটারের শ্রেণি
বিষয়শ্রেণী:ক্লাউড ক্লায়েন্ট
বিষয়শ্রেণী:হোম সার্ভার
বিষয়শ্রেণী:সার্ভার যন্ত্রপাতি
শিফা বিনতে আবদুল্লাহ

**আশ-শিফা বিনতে আবদুল্লাহ** (রদিআল্লাহু আনহা) () ছিলেন নবী মুহাম্মদ (সল্লাল্ লাহু আলাইহি ওয়া সাল্লাম) এর একজন নারী সাহাবা। তিনি চর্মরোগ চিকিৎসাবিদ্যায় পারদর্শী ছিলেন।

## নাম ও বংশ পরিচয়
**শিফা বিনতে আবদুল্লাহ** (রদিআল্লাহু আনহা) কুরাইশ বংশের বনু আদি গোত্রের মহিলা ছিলেন, খলিফা উমর (রদিআল্লাহু আনহু) ও সাহাবী সাঈদ ইবনে যায়িদ  (র)ও এই গোত্রের সদস্য ছিলেন। শিফার ডাকনাম **উম্মে সুলায়মান**। অনেকে বলেছেন, তার আসল নাম **লায়লা** এবং পরবর্তীতে তার উপাধি **আশ-শিফা** নামে পরিচিতি লাভ করেন। তার পিতার নাম আবদুল্লাহ ইবনে আবদে শামস, মাতার নাম ফাতিমা বিনতে আবি ওয়াহাব, যিনি একই বংশের *আমর ইবনে মাখযুম শাখার*  কন্যা।

**আশ শিফার** বিয়ে হয় **আবু হুসমা ইবনে হুযায়ফা আল আদাবীর** সঙ্গে। এবং এই ঘরে একটি সুলায়মান নামে একটি পুত্র সন্তান ও কন্যা সন্তান জন্ম নেয়। তার কন্যা প্রখ্যাত সাহাবা শুরাহবিল ইবনে হাসানা (র)এর স্ত্রী ছিলেন।

## ইসলাম গ্রহণ
হিজরতের পূর্বে মক্কাতেই তিনি ইসলাম গ্রহণ করেন এবং প্রথম পর্বে মক্কা থেকে মদিনায় হিজরাতকারী মহিলাদের সাথে হিজরত করেন। আশ শিফা বিনতে আবদুল্লাহ (র), মুহাম্মাদ (স) এর নিকট বাইয়াত গ্রহণ করেন। মুহাম্মাদ (স) যে সমস্ত প্রধান সাহাবাদের বাড়িতে যেতেন তাদের মধ্যে আশ শিফা অন্যতম। মুহাম্মাদ (স) তার বাড়িতে গিয়ে বিশ্রামও নিতেন। আশ শিফা বিনতে আবদুল্লাহ (র), মুহাম্মাদ (স) এর জন্য আলাদা বিছানা ও আলাদা পরিধেয় কাপড়ের ব্যবস্থা পর্যন্ত করে রেখেছিলেন। মুহাম্মাদ (স) তাকে একটি বাড়ী দান করেন, সেই বাড়ীতে তিনি ছেলে সুলায়মানকে নিয়ে বাস করতেন। তিনি মুহাম্মাদ (স) এর স্ত্রী হাফসা (র) কে আরবি পড়া ও লেখা ও ক্যালিগ্রাফি শিখিয়েছিলেন।

আশ শিফার (র) মৃত্যুর পর তার সন্তানেরা ঐ সমস্ত কাপড় অতি যত্নের সাথে সংরক্ষণ করে  রেখেছিলেন। কিন্তু উমাইয় খলিফা মারওয়ান ইবনে হাকাম তাদের নিকট থেকে সেগুলো কেড়ে নেন।

## উমরের যুগে
আশ শিফা উমর (র) এর চাচাত বোন ছিলেন। এজন্য খলিফা উমর ইবনুল খাত্তাব (র) শিফাকে বিশেষ মর্যাদার দৃষ্টিতে দেখতেন। তার মতামতের অত্যন্ত গুরুত্ব দিতেন এবং বিশেষ শ্রদ্ধার ভাব পোষণ করতেন। উমর (র) শিফাকে বাজার পর্যবেক্ষণ ও ব্যবস্থাপনার কিছু দায়িত্ব প্রদান করেন। উক্ত দ্বায়িত্বও তিনি সফলভাবে পালন করেছিলেন। আশ শিফাও উমরের গুণমুগ্ধা ও অনুগত ছিলেন।

একবার খলিফা উমর (র), আশ শিফা (র) এবং আতিকা বিনতে উসাইদকে ডেকে এনে চাদর দান করেন। উমর মাঝে মাঝে আশ শিফার খোঁজ খবর নিতে বাসায় যেতেন এবং নামাজের খবর নিতেন।

## গুণাবলী
আশ শিফা (র) একজন শিক্ষানুরাগী মহিলা ছিলেন। আরবের গুটিকয়েক লিখতে পড়তে জানা মহিলাদের একজন ছিলেন এবং আরবের মহিলাদের তিনি পড়তে ও লিখতে শেখাতেন। তৎকালীন চিকিৎসাতেও তিনি পারদর্শী ছিলেন। তিনি চর্মরোগের চিকিৎসা জানতেন এবং এটা নবী (স)  স্ত্রী হাফসা বিনতে উমরকেও শিখেছিলেন। ইসলাম গ্রহণের পরেও নবী করীম (স) এর অণুপ্রেরণায় তিনি তার জ্ঞানচর্চা চালিয়ে যান।

## হাদিস বর্ণনা
আশ শিফা (র)- মুহাম্মাদ (স) ও উমর (র) থেকে সর্বমোট ১২ টি হাদিস বর্ণনা করেছেন। এবং তার থেকে তার পুত্র সুলায়মান, পৌত্র আবু সালামা, আবু বকর, উসমান প্রভৃতি বিখ্যাত সাহাবাগন হাদিস বর্ণনা করেছেন।

## মৃত্যু
আশ শিফা (র) এর সঠিক মৃত্যু সন জানা যায় না। তবে অনেকে উমর (র) এর খিলাফতে, ২০ হিজরির কাছাকাছি কোন সময়ে মৃত্যুবরণ করেছেন এই কথা বলেছেন।
## তথ্যসূত্র

বিষয়শ্রেণী:নারী সাহাবা
বিষয়শ্রেণী:ইসলাম ও নারী
অনলাইন সংবাদপত্র

থাম্ব
**অনলাইন সংবাদপত্র** হলো একটি সংবাদপত্রের অনলাইন সংস্করণ যা একক ভাবে শুধুমাত্র অনলাইনে প্রকাশিত অথবা কোন মুদ্রিত সংবাদপত্রের অনলাইন সংস্করণ হিসেবেও প্রকাশিত হতে পারে।

সংবাদপত্রের অনলাইন সংস্করণে ব্রেকিং নিউজ প্রচারের সুবিধা সম্প্রচার সাংবাদিকতার সাথে সংবাদপত্রের প্রতিদ্বন্দ্বিতামূলক অবস্থান নিশ্চিত করে। সংবাদপত্র শিল্পে একটি সংবাদপত্র টিকে থাকার শর্ত হিসেবে এর বিশ্বাসযোগ্যতা, শক্তিশালী ব্র্যান্ড স্বীকৃতি এবং বিজ্ঞাপনদাতাদের সাথে প্রতিষ্ঠিত ঘনিষ্ঠ সম্পর্ককে নির্দেশ করা হয়। এছাড়াও মুদ্রণ প্রক্রিয়ার তুলনায় অনলাইন প্রকাশনা সাশ্রয়ী বলে এই কার্যক্রম আরো বেগবান হয়েছে।

অনলাইন সংবাদপত্রে মুদ্রিত সংবাদপত্রের মতোই আইনি সীমা নির্ধারিত রয়েছে; যুক্তরাজ্যর ধারায় অন্যান্য দেশেও আইন অনুযায়ী অপলেখা , ব্যক্তিগত গোপনীয়তা এবং কপিরাইটের মতো বিষয়সমূহ অনলাইন সংবাদপত্রের জন্য সমানভাবে প্রযোজ্য। তবে ডাটা সংরক্ষণ আইন এবং এর পাশাপাশি পিসিসি'র নির্দিষ্ট আইন অনলাইন সংবাদপত্র এবং সংবাদপত্রের জন্য প্রয়োগ হয়, কিন্তু অধিকাংশ যুক্তরাজ্যবাসীর নিকট এই দুই ধরনের আইন ও নীতিমালার মধ্যকার পার্থক্য ব্লগ বা ফোরাম সাইটের এবং অনলাইন সংবাদপত্রের প্রেক্ষাপটে পরিষ্কার নয়। ২০০৭ সালে যুক্তরাজ্যভিত্তিক অনলাইন সংবাদপত্র, সংবাদ অডিও, সংবাদ ভিডিও ইত্যাদি উপস্থাপনকারী সকল ওয়েবসাইটের জন্য একটি আইন পাশ করা, হয় যাতে এই ধরনের অনলাইন প্রচারমাধ্যম কি বা কি নয় তার সম্পর্কে বিস্তারিত বর্ণনা করা হয়েছে।

## ইতিহাস
১৯৭৪ সালে ব্রুস পারেলউ ইলিয়ন বিশ্ববিদ্যালয়ে প্লাটো প্রক্রিয়ায় একটি অনলাইন সংবাদপত্রের চালু করেন "অনলাইন অনলি" ধারায় "নিউজ রিপোর্ট"-ই প্রথম অনলাইন সংবাদপত্র বা সাময়িকীর উদাহরণ হিসেবে বিবেচিত হয়। ১৯৮৭ সালের শুরু হওয়া সরকারি মালিকানাধীন ব্রাজিলীয় সংবাদপত্র *জর্নালদোদিঅ্যা* ৯০এর দশকের দিকে অনলাইন সংস্করণের সূচনা করে। তবে ১৯৯০ সালের শেষার্ধে যুক্তরাস্ট্রে ১০০শ' অধিক সংবাদপত্র অনলাইনে প্রকাশনা শুরু করে যদিও সেসময় পারস্পরিক মিথস্ক্রিয়ার সুযোগ সেভাবে শুরু হয়নি।

## দৃষ্টান্ত
বিনামূল্যে পাঠকদের জন্য উন্মুক্ত এমন কয়েকটি ওয়েবসাইট ২০০৬ সালে দাবি করে যে, তারা অর্থ উপার্জনে সমর্থ হয়েছে। ক্রমশ লোকসানের সম্মুখীন দৈনিক সংবাদ পত্রের নির্বাহীগণ নিজেদের লগ্নি তুলে আনার জন্য ভিন্ন কোন উপায় হিসেবে সাবস্ক্রিপ্সশন চার্জ ব্যতিরেকে ওয়েবসাইট থেকে আয় করার বিষয়টি গুরুত্ব লাভ করে। তবে *[[ওয়াল স্ট্রিট জার্নাল]]* এবং *[[The Chronicle of Higher Education|দ্য ক্রোনিকল অফ হায়ার এডুকেশন-এর]]* মতো বিশেষায়িত সাময়িকীগুলো মুলত সাবস্ক্রিপশন নির্ভর ছিল তাদের জন্য বিষয়টি ছিল ভিন্ন। কিন্তু বর্তমানে প্রায় সবক'টি পত্রিকা যেমনঃ "দ্য লসঅ্যাঞ্জেলস টাইমস", *[[দ্য ওয়াশিংটন পোস্ট]]*, "ইউএস টুডের অনলাইন সংস্করণ রয়েছে। *[[দ্য গার্ডিয়ান]]* ২০০৫ সালে রিকি জারভাইসের বারো পর্বের সাপ্তাহিক *পডোকাস্ট* প্রচারের মাধ্যমে পরীক্ষামুলকভাবে তাদের অনলাইন সংস্করণ চালু করে। এছাড়া *[[দ্য ডেইলি টেলিগ্রাফ]]* একই সময়ে নিজেদের অনলাইন সংস্করণ চালু করেছিল।

## আরও দেখুন
* ইন্টারনেট
* সংবাদপত্র
* ওয়ার্ল্ড ওয়াইড ওয়েব

## তথ্যসূত্র

## আরো পড়ুন
* 
*  
* 
* 
* 
* 

## বহিঃসংযোগ
* 
* Online archive of newspapers at Google News Archive

বিষয়শ্রেণী:সাংবাদিকতা
বিষয়শ্রেণী:সংবাদপত্রের আকার
বিষয়শ্রেণী:মাধ্যম অনুযায়ী সংবাদপত্র
বিষয়শ্রেণী:বৈদ্যুতিন প্রকাশনা
বিষয়শ্রেণী:সংবাদ ওয়েবসাইট
ডেস্কটপ প্রতিস্থাপক কম্পিউটার

একটি **ডেস্কটপ প্রতিস্থাপক কম্পিউটার** (ডিটিআর) হল ব্যক্তিগত কম্পিউটারের একটি শ্রেণী। এটি অল্প সময়ের জন্য উঠে এসেছিল। এটি পুরোপুরি একটি ডেস্কটপ কম্পিউটারের সমক্ষমতার কিন্তু বহন উপযোগী। এগুলো বড় স্থুলাকার ল্যাপটপ। বর্ধমান আকারের কারণে এতে শক্তিশালী উপাদান এবং সাধারণ ছোট বহনযোগ্য কম্পিউটারর তুলনা এতে একটি বড় মাপের প্রদর্শনী থাকত। সীমিত ব্যাটারির ধারণ ক্ষমতা থাকত কখনো কখনো তাও থাকত না। কিছু কিছুতে সীমিত সংখ্যার ডেস্কটপ  উচ্চ ক্ষমতার উপাদান থাকত যা বেশি ব্যাটারি ব্যবহার করত। এদের কখনো কখনো **ডেস্কনোট** বলা হত, ডেস্কটপ এবং নোটবুকের সংকরায়নের ফলে এই নাম। যদিও একই সংজ্ঞা ডেস্কটপ প্রতিস্থাপক কম্পিউটারের ক্ষেত্রে সাধারণভাবে খাটে।

## তথ্যসূত্র



বিষয়শ্রেণী:ল্যাপটপ
বিষয়শ্রেণী:বহনযোগ্য কম্পিউটার
বিষয়শ্রেণী:কম্পিউটার
ল্যাপলেট

একটি **ল্যাপলেট** হল ল্যাপটপ ও ট্যাবলেট শব্দের সংকর এবং এটি এই দুটি যন্ত্রের সম্মিলনে তৈরী করা এক ধরনের কম্পিউটারের শ্রেণী। বিভিন্ন নামে এদের ডাকা হয় - **ট্যাপলেট**, **ট্যাবটপ** এবং **নোটলেট** যদিও শেষেরটি কম উপযোগী, কারণ এটি যদিও শুনতে একই কিন্তু অন্য অর্থ বোঝায়।

## সংজ্ঞা উৎপত্তি
কে এই ল্যাপলেট সংজ্ঞাটি দিয়েছেন তা এখন পর্যন্ত অজানা। এই সংজ্ঞাটি ২০১২ সালের শুরুতে ইন্টারনেটে ব্যবহৃত হতে শুরু করে এবং গুগল ট্রেন্ডের মতে ২০১২ সালের অক্টোবরে প্রকাশিত খবরের শিরোনামে এটি জনসাধারণের মনোযোগ আকর্ষণ করতে সক্ষম হয়।

## আরো দেখুন
* ওবেন্টো নোট
* প্রতি শিশুর জন্য একটি ল্যাপটপ

## তথ্যসূত্র

বিষয়শ্রেণী:ল্যাপটপ
বিষয়শ্রেণী:ট্যাবলেট কম্পিউটার

বিষয়শ্রেণী:কম্পিউটারের শ্রেণি
বিষয়শ্রেণী:মোবাইল কম্পিউটারের শ্রেণী
বিষয়শ্রেণী:ব্যক্তিগত কম্পিউটার
বিষয়শ্রেণী:সমন্বয়কৃত যন্ত্র
বিষয়শ্রেণী:মার্কিন উদ্ভাবন
সাবনোটবুক

একটি সাবনেটবুক (যাকে অতি-বহনযোগ্য বা মিনি নোটবুক নামেও ডাকা হয়) হল ল্যাপটপ কম্পিউটারের একটি শ্রেণি যা সাধারণ নোটবুকের চেয়ে ছোট এবং হালকা হয়।

এইসব কম্পিউটারগুলোকে অতি-মোবাইল পিসির সাথে গুলিয়ে ফেলা হয়, যা কিনা ক্ষুদ্র গঠন উপাদান ট্যাবলেট পিসি প্লাটফর্মের একটি নাম। ইউএমপিসিগুলো আরও ছোট আকৃতির হয়। কিন্তু দুটোই সম্পূর্ণ অপারেটিং সিস্টেম যেমন উইন্ডোজ বা লিনাক্স চালাতে সক্ষম উইন্ডোজ সিই, পালম ওএস বা ইন্টারনেট ট্যাবলেট ওএস ইত্যাদির থেকে। সাবনোটবুকগুলোকে নেটবুকের সাথেও কখনো কখনো মিলানো হয় বা একই মনে করা হয় কিন্তু নেটবুক হল সাধারণ ভাষায় ছোট নোটবুক কম্পিউটার যা নোটবুক কম্পিউটারেরই একটি উপশ্রেণি। নেটবুক প্রায়ই সাবনোটবুক থেকে কম দামি হয় যেহেতু তাদের বহনযোগ্য ইন্টারনেট চালানোর ক্ষমতা উপযোগী করে বানানো হয়েছে এবং সাধারণত তা ওয়ার্কস্টেশনের মত শক্তিশালি প্রক্রিয়াকরণ ক্ষমতার হয় না। নেটবুকের সাধারণত ৯ডব্লিউ টিডিপি সিপিইউ থাকে যা শক্তির যথাযথ ব্যবহার নিশ্চিত করে কার্যক্ষমতার চেয়ে যেখানে, সাবনোটবুকের প্রায়শই ১৮ডব্লিউ টিডিপি প্রসেসর থাকে।

সাবনোটবুক সম্পূর্ণ মাপের ল্যাপটপের তুলনায় ছোট হয় কিন্তু হ্যান্ডহেল্ড কম্পিউটার থেকে বড় হয়। এদের ছোট মাপের প্রদর্শনী থাকে, ১৪" কম এবং ল্যাপটপ থেকে কম ওজনের হয় সাধারণত ২ কেজির কম। বিভিন্ন পোর্ট বা রিমোভাল মিডিয়া বা অপটিক্যাল ড্রাইভগুলো বাদ দিয়ে ওজন এবং আকৃতি ছোট করার কাজটি করা হয়। ফলত অনেকগুলোই ডকিং স্টেশনের সাথে জুড়ে দেওয়া যায়।

## ইতিহাস

## আরও দেখুন

* কম্পিউটার আয়তন বিষয়শ্রেণীর তালিকা
* নেটবুক
* পালমটপ
* ইন্টেল মোবাইল ইন্টারনেট যন্ত্র
* ইউএমপিসি
* স্মার্টবুক
* প্যান্ডোরা (কনসোল)
## তথ্যসূত্র

*সাবনোটবুক

বিষয়শ্রেণী:জাপানি উদ্ভাবন
টেবিল কম্পিউটার

**টেবিল কম্পিউটার** বা **টেবিল পিসি** বা **টেবিলটপ** হল একটি যন্ত্র যা বহনযোগ্য অল-ইন-ওয়ান কম্পিউটারের একটি শ্রেণী। এতে সকল সুযোগ সুবিধাসহ বড় প্রদর্শনীর ব্যবস্থা আছে। এটি টেবিলের উপরে বা ঘরের মধ্যে যেকোন জায়গায় বহন করা যায়। টেবিলের উপরে রেখে কাজ করা যায় বলে একে টেবিলটপ বলা হয়।

টেবিল কম্পিউটারের রয়েছে একটি ১৮ ইঞ্চি বা তার থেকে বড় সংবেদনশীল বহুস্পর্শী প্রদর্শনী, একটি ব্যাটারি যা কমপক্ষে ২ ঘণ্টা কাজের সুবিধা দেয় এবং অপারেটিং সিস্টেম (যেমন উইন্ডোজ ৮.১)। এগুলোতে পূর্বেই নানান গেম ও অ্যাপ ইনস্টলকৃত থাকে যেগুলো একইসাথে বহুব্যবহারকারী কর্তৃক ব্যবহার করা যায়। তাই টেবিল কম্পিউটারগুলো মূলত পারিবারিক বিনোদনের যন্ত্র হিসেবে বাজারজাত করা হয়। কিছু টেবিলপিসি যন্ত্র প্রস্তুতকারক আরো বেশি সুবিধা যোগ করে এবং বিশেষ জিইউআই বা চিত্রভিত্তিক ব্যবহারকারী ইন্টারফেস দেয় যার ফলে বহু ব্যবহারকারী একইসাথে সুবিধা ভোগ করে থাকে। এর একটি প্রকৃষ্ট উদাহরণ হল অউরা (Aura) ইন্টারফেস, যা লেনেভো আইডিয়াসেন্টার হরাইজন টেবিলটপগুলোতে ইনস্টল করা থাকে।

কয়েকটি প্রস্তুতকারক কোম্পানি তাদের নিজস্ব সংস্করণের টেবিলটপ বাজারে ছেড়েছে। এর কয়েকটি উদাহরণ হলঃ এইচপি এনভি রোভ ২০, ডেল এক্সপিএস ১৮ এবং সনি ভায়ো ট্যাপ ২০

## তথ্যসূত্র

বিষয়শ্রেণী:কম্পিউটারের শ্রেণি
বিষয়শ্রেণী:বহনযোগ্য কম্পিউটার
বিষয়শ্রেণী:অল-ইন-ওয়ান ডেস্কটপ কম্পিউটার
বিষয়শ্রেণী:একের মধ্যে সব ডেস্কটপ কম্পিউটার
ক্ষুদ্র গঠন উপাদান (কম্পিউটিং)

স্মল ফর্ম ফ্যাক্টর সংক্ষেপে এসএফএফ বা **ক্ষুদ্র গঠন উপাদান** হল একটি কম্পিউটার গঠন উপাদান নকশার শ্রেণী যার নকশা এমনভাবে করা হয় যাতে এটি ডেস্কটপ কম্পিউটারের আকার আকৃতি ছোট বা কমানোর কাজে ব্যবহৃত হয়। তুলনার উদ্দেশ্যে এসএফএফের খোপ বা বাক্সের আকার মাপা হয় লিটারে। এটি বিভিন্ন আয়তন এবং আকারে পাওয়া যায় যার মধ্যে জুতার বক্স, কিউব এবং বই আকৃতি রয়েছে। এগুলো ছোট এবং প্রায়শ হালকা গঠনের জন্য হোম থিয়েটার পিসি এবং গেমিং কম্পিউটার হিসেবে জনপ্রিয়তা পেয়েছে। প্রস্তুতকারকরা নানন্দনিকতা এবং ব্যবহারকারীবান্ধব বা কার্যকরভাবে নকশা বা আরামদায়ক সুবিধা যোগ করে এমন নকশার প্রতি মনোযোগ দেয়। কারণ ব্যবহারকারীরা এগুলোকে টেবিলের উপর বসান বা বহন করেন বিভিন্ন জায়গায়।

এই গঠন উপাদানে কম্পিউটিং যন্ত্র যা আগে থেকেই ছোট আকৃতির তাকে বিবেচনা করে না যেমন মোবাইল সিস্টেম। কিন্তু "ক্ষুদ্র গঠন উপাদান" সংজ্ঞাটি একটি আদর্শ মান নয় ফলত দেখা যায় এর ভুল ব্যাখ্যা এবং অপব্যবহার করা হচ্ছে। প্রস্তুতকারকরা প্রায়শই এমন সংজ্ঞা দেয় যা তাদের পন্যের উদ্দেশ্য সাধনের লক্ষ্যে দেয়া।

## আরও দেখুন
* বাক্স পরিবর্তন
* একক বোর্ডের কম্পিউটারের তুলনা
* নেটটপ
* PC-on-a-stick
* একক-বোর্ড মাইক্রোকন্ট্রোলার
** List of Arduino compatibles
* এসএফএফ-এসআইজি
* 
* মিনি-আইটিএক্স

## তথ্যসূত্র

বিষয়শ্রেণী:মাদারবোর্ডের গঠন উপাদান
অগ্রদূত

**অগ্ৰদূত** বাংলা সিনেমার প্রযুক্তিবিদের একটি গ্রুপ। ১৯৪৬ সালে গঠিত অগ্ৰদূত কোর ইউনিট, যার সদস্য ছিলেন বিভুতি লাহা (ক্যামেরাম্যান, ১৯১৫-১৯৯৭), যতীন দত্ত (শব্দ), শৈলেন ঘোষাল (ল্যাব), নিতাই ভট্টাচার্য (দৃশ্য) এবং বিমল ঘোষ (উৎপাদন) গঠিত। বিভুতি লাহাই অগ্রদূত ছদ্মনামে সিনেমা পরিচালনা করতেন।

## চলচ্চিত্র
অগ্ৰদূত দ্বারা মুক্তিপ্রাপ্ত ছায়াছবি নাম নিচে দেয়া হল:-
* ১৯৪৭: স্বপ্ন ও সাধনা;
* ১৯৪৮: সব্যসাচী, সমাপিকা ও সংকল্প;
* ১৯৫১: বাবলা ও সহযাত্রী;
* ১৯৫২: আন্ধী;
* ১৯৫৪: অণুপমা; অগ্নিপরীক্ষা
* ১৯৫৬: ত্রিযামা;
* ১৯৫৭: পথে হল দেরী;
* ১৯৫৯: লালু ভুলু;
* ১৯৫৯: সূর্য তোরণ;
* ১৯৫৯: সংকল্প;
* ১৯৬০: খোকাবাবুর প্রত্যাবর্তন ও কুহক;
* ১৯৬১: অগ্নি সংস্কার;
* ১৯৬২: বিপাশা ও নব দিগন্ত;
* ১৯৬৩: উত্তরায়ণ;
* ১৯৬৫: অন্তরাল, সূর্যতপা, ও তাপসী;
* ১৯৬৭: নায়িকা সংবাদ;
* ১৯৬৮: কখনো মেঘ;
* ১৯৬৯: চিরদিনের;
* ১৯৭০: মঞ্জরী অপেরা;
* ১৯৭১: ছদ্মবেশী;
* ১৯৭৩: সোনার খাঁচা;
* ১৯৭৭: দিন আমাদের;
* ১৯৮১: সূর্য সাক্ষী;
* ১৯৮৯: অপরাহ্ণের আলো.

## তথ্যসূত্র

## বহিঃসংযোগ
* 
* www.citwf.com-এ অগ্রদূত 

বিষয়শ্রেণী:বাংলা চলচ্চিত্র পরিচালক
বিষয়শ্রেণী:ভারতীয় চলচ্চিত্র পরিচালক
বিষয়শ্রেণী:ভারতীয় পুরুষ চিত্রনাট্যকার
বিষয়শ্রেণী:১৯৪৬-এ প্রতিষ্ঠিত
বিষয়শ্রেণী:বাঙালি চলচ্চিত্র পরিচালক
বিষয়শ্রেণী:কলকাতার সঙ্গীতজ্ঞ
বিষয়শ্রেণী:ভারতীয় চলচ্চিত্র সঙ্গীত সুরকার
বিষয়শ্রেণী:বাংলা চলচ্চিত্র প্রযোজক
বিষয়শ্রেণী:বাঙালি লেখক
বিষয়শ্রেণী:চলচ্চিত্র তাত্ত্বিক
জাপানের বিশেষ নগর

, এছাড়াও পরিচিত **স্পেশাল কেস শহর**, হল নির্দিষ্ট   জাপানি নগর। এটি জাপানের সরকার কর্তৃক নির্মিত এক প্রকার প্রশাসন বিভাগ। সকল বিশেষ শহরের জনসংখ্যা ২০০,০০০ এর বেশি।

## ইতিহাস
জাপানের স্বায়ত্তশাসনের আইন অনুযায়ী এই শহরগুলো প্রতিষ্ঠা করা হয়। এই শহরগুলোর কার্যক্রম প্রিফেকচার দ্বারা হয়।

### তালিকা
বিশেষ শহরগুলো  ২০০০ সালে। বিশেষ শহরগুলোর তালিকায় ৪০টিরও বেশি শহর আছে।
*আকাশি, ২০০২
*আতসুগি, ২০০২
*চিগাসাকি, ২০০৩
*ফুজি, ২০০১
*ফুকুই, ২০০০
*হাচিনোহে, ২০০১
*হিরাকাতা, ২০০১

## সম্পর্কিত পাতা

## যে শহরগুলো মনোনীত করা প্রয়োজন কিন্তু এখনো মনোনীত করা হয়নি
নিম্নের শহর গুলোর জনসংখ্যা ২০০,০০০ এর বেশি (এই শহরগুলো এখনো বিশেষ শহরে মনোনীত হয়নি)

## তথ্যসূত্র

## বহিঃসংযোগ
*  "Japan's Evolving Nested Municipal Hierarchy: The Race for Local Power in the 2000s," by A.J. Jacobs at *Urban Studies Research,* Vol. 2011 (2011); 
* "Large City System of Japan"; graphic shows special cities compared with other Japanese city types at p. 1 
* "Growth in Second Tier Cities - Urban Policy Lessons from Japan"  briefing by CLAIR London on classes of Japanese cities (PDF)

বিষয়শ্রেণী:জাপানের উপবিভাগ
বিষয়শ্রেণী:জাপানের শহর
কচিয়ামারা

**কচিয়ামারা** ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার কুলতলী থানার অন্তর্গত একটি গ্রাম। এই গ্রামের উল্লেখযোগ্য পুরাকীর্তি হল একটি আটচালা লক্ষ্মীনারায়ণ মন্দির।

## আটচালা শিবমন্দির
১৩০৫ বঙ্গাব্দে নির্মিত কলাগাছিয়ার লক্ষ্মীনারায়ণ মন্দির একটি খর্বাকৃতি আটচালা মন্দির। মন্দিরটির মাপ ৩ ফুট ৭.৫ ইঞ্চি X ৩ ফুট ৭.৫ ইঞ্চি এবং উচ্চতা মাত্র ৮ ফুট। মন্দিরটির উল্লেখযোগ্য বৈশিষ্ট্য হল যে মন্দিরের আটটি চালার কয়েকটিতে স্থানীয় নস্কর পরিবারের সংক্ষিপ্ত বংশলতিকা উৎকীর্ণ রয়েছে। মন্দির স্থাপত্যকে বংশলতিকা হিসেবে ব্যবহারের এটি একটি বিরল দৃষ্টান্ত। বংশতালিকাটি নিম্নরূপ

## তথ্যসূত্র

বিষয়শ্রেণী:দক্ষিণ চব্বিশ পরগনা জেলার প্রত্নস্থল
কাঁটাবেনিয়া

**কাঁটাবেনিয়া** ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার কুলপী থানার অন্তর্গত একটি গ্রাম। এই গ্রামের উল্লেখযোগ্য পুরাকীর্তি হল একটি প্রাচীন পার্শ্বনাথ মূর্তি।

## পার্শ্বনাথ মূর্তি
কাঁটাবেনিয়া গ্রামে অবস্থিত বিশালাক্ষী মন্দিরের পাশের একটি ঘরে পাল-সেন যুগের একটি পার্শ্বনাথ মূর্তি রক্ষিত রয়েছে, যা বর্তমানে অনন্তদেব হিসেবে পূজিত হন। মূর্তিটির মাপ ৪ ফুট ৩ ইঞ্চি X ১ ফুট ৮ ইঞ্চি X ৫.৫ ইঞ্চি। এই মূর্তির পাদদেশে ৩ ফুট ৭ ইঞ্চি X ১ ফুট ২ ইঞ্চি X ৭ ইঞ্চি মাপের পাথরের অলঙ্কৃত দ্বারস্তম্ভ পরিলক্ষিত হয়।

## তথ্যসূত্র

বিষয়শ্রেণী:দক্ষিণ চব্বিশ পরগনা জেলার প্রত্নস্থল
কুর্তলার ভাদিসি ইরাক

**কুর্তলার ভাদিসি ইরাক** () হল ২০০৬ সালে মুক্তিপ্রাপ্ত সের্দার আকার পরিচালিত একটি তুর্কি এ্যাকশন চলচ্চিত্র। চলচ্চিত্রের কাহিনী গড়ে উঠেছে ইরাকে আগত একদল তুর্কি কমান্ডোকে নিয়ে যারা তুরস্কের হুড ইভেন্টের জন্য দায়ী যুক্তরাষ্টের সেনা কমান্ডারকে ধরার জন্য তাকে অনুসরণ করতে থাকে। ২০০২ থেকে ২০০৫ সালে সংঘটিত ইরাক যুদ্ধের পটভূমিকায় চলচ্চিত্রটি গড়ে উঠেছে। তুর্কি টেলিভিশন পর্দায় ব্যাপকভাবে জনপ্রিয় একই নামের টেলিভিশন ধারাবাহিকের প্রথম চলচ্চিত্র রুপায়ন এটি, যার ধারাবাহিকতায় ২০০৮ ও ২০১১ তে এর সিক্যুয়াল তৈরি হয়। আন্তর্জাতিক মহলে পরিচিত তুর্কি চলচ্চিত্রগুলোর মধ্যে এটি অন্যতম।

## অভিনয়
* নেচাতি সাশমায ... পোলাত আলমেদার
* বিলি জেন ... শ্যাম উইলিয়াম মার্শাল
* ঘাসান মাসুদ ... শেখ আব্দুররহমান হালিস কারকুকি
* বেরগুযার কোরেল ... লায়লা
* গুরকান উইগুন ... মেমাতি
* আব্দিকারিম তাহ্লীল ... আহমেদ তাজির
* ডিয়েগো সেরানো ... দান্তে
* কেনান কবান ... আব্দুলহাই
* এরহান উফাক ... এরহান
* স্পেন্সার গ্যারেট ... জর্জ বাল্টিমোর
* গ্যারি বুসি ... ডক্টর
* নুস্রেত শিনায় ... তুর্কি সেনাপ্রধান
* তায়ফুন এরসালান ... লেফটেনেন্ট সুলায়মান আস্লান চলচ্চিত্রের শুরুতে আত্মহত্যা)
* টিটো অরতিয ... মেজর ইউএস অফিশিয়াল
* ইস্মেত হুরমুযলু ... আরব নেতা
* জিহাদ আব্দু ... কুর্দি নেতা
* ইউভায ইস্মেল ... তুর্কমেনি নেতা
* মুরো মারটিনো ... মিস্টার ফেন্ডার, হোটেল ম্যানেজার

## আরও দেখুন

* *[[কুর্তলার ভাদিসি]]*, চলচ্চিত্রটির টেলিভিশন ধারাবাহিক সংস্করণ

## তথ্যসূত্র

## আরও পড়ুন
* Turkish movie depicts Americans as savages, CNN, 2006-02-02
* Turkish rush to embrace anti-US film, BBC, 2006-02-10
* The nefarious parts we play , *The Jerusalem Post*, 2006-02-15
* Referenced in BBC Documentary Archive podcast *Death To America* Part Two: Turkey (May 2007)

## বহিঃসংযোগ
* 
* 

বিষয়শ্রেণী:২০০৬-এর চলচ্চিত্র
বিষয়শ্রেণী:তুর্কি চলচ্চিত্র
বিষয়শ্রেণী:২০০০-এর দশকের যুদ্ধভিত্তিক চলচ্চিত্র
বিষয়শ্রেণী:ইরাক যুদ্ধ চলচ্চিত্র
বিষয়শ্রেণী:মৃত্যু সম্পর্কে চলচ্চিত্র
বিষয়শ্রেণী:চলচ্চিত্র বিতর্ক
বিষয়শ্রেণী:২০০৩-এর পটভূমিতে চলচ্চিত্র
বিষয়শ্রেণী:তুরস্কের পটভূমিতে চলচ্চিত্র
বিষয়শ্রেণী:ইরাকের পটভূমিতে চলচ্চিত্র
বিষয়শ্রেণী:বিরুদ্ধ-মার্কিনবাদ
বিষয়শ্রেণী:টেলিভিশন ধারাবাহিক ভিত্তিক চলচ্চিত্র
বিষয়শ্রেণী:২০০০-এর দশকের যুদ্ধভিত্তিক নাট্য চলচ্চিত্র
বিষয়শ্রেণী:২০০৬-এর নাট্য চলচ্চিত্র
বিষয়শ্রেণী:২০০০-এর দশকের ইংরেজি ভাষার চলচ্চিত্র